A yeye fu Gadu e soi u kiin taki wi a Gadu pikin (Romesama 8:16) | Sutudi\nA TOLI DI SIKIIFI A FESISE A de fanowdu fu du sani anga wan kiin ati aini a ten ya?\nA TOLI DI SIKIIFI A FESISE San na a bakapisi te sama e bidiigi taawan?\nA TOLI DI SIKIIFI A FESISE Sowtu wini wi o fende te wi e du sani anga wan kiin ati?\nMeke moiti fu „tan lobi useefi enke fa baala lobi denseefi”!\nMeke „a gaan bun” di Gadu du yeepi i fu waka neen baka\nA yeye fu Gadu e soi u kiin taki wi a Gadu pikin\n„U wani go anga u”\nA wooko di wi e wooko anga Gadu e meke u piisii\nSelect language Okanisitongo\nSani fu Yehofa Kotoigi\nA Wakititolen (anga sutudi-artikel) | yanuari 2016\nLEISI AINI Afrikaans Basatongo (Kamerun) Bauletongo Bislamatongo Bulutongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Hawsatongo Hmong (wit) Ibantongo Igbotongo Ingrisitongo Isokotongo Italiatongo Kabiyetongo Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kilubatongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Mende Miksetongo Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Nidebeletongo Nisematongo Nyanekatongo Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\n„A yeye fu Gadu e soi u kiin taki wi a Gadu pikin.”—ROMESAMA 8:16.\nSINGI: 109, 108\nFA WAN KELESTEN E TOON WAN SALUFUWAN ENKE FA DEN TEKISI YA E SOI?\n2 Korentesama 1:21, 22; 2 Peitilisi 1:10, 11\nRomesama 8:15, 16; 1 Yohanisi 2:20, 27\n1-3. Saide meke a Paskafesa fu a yali 33 anga den taa Paskafesa á be de aseefi? Saide meke u sa taki den sani di pasa a dei de, pasa enke fa Beibel be taki a fesi? (Luku a fowtow na a bigin.)\nA BE sonde mamanten, wan sani fu neigin yuu. A sonde ya be de wan gaan dei gi den sama aini Yelusalem. Enke fa a gaan pilisite be gwenti, da fuuku mamanten a be e tyai a ofaandi aini a tempel. Now a yuu be doo fu a tyai den tu beele enke ofaandi di ai doodoi gi Yehofa. Den be meke den beele ya anga fini bolon anga sowda. A ofaandi ya be e soi taki a yuu di den Islayelisama be e koti alisi be doo. A dei ya be de a Paskafesa fu a yali 33.—Lefitikesi 23:15-20.\n2 A omen ondoo yali langa den gaan pilisite be e tyai a ofaandi ya gi Yehofa. A ofaandi ya be e soi go a wan sani di pasa na a Paskafesa fu a yali 33. A sani ya pasa di 120 disipel fu Yesesi be e begi a wan sodoo a Yelusalem (Toli 1:13-15). Wan sani fu aitin ondoo yali a fesi, a polofeiti Yoweli be taki fu a dei ya (Yoweli 2:28-32; Toli 2:16-21). Sowtu gaan sani be pasa na a dei ya?\n3 Leisi Toli 2:2-4. Na a Paskafesa fu a yali 33, Gadu gi den bakaman fu Yesesi a santa yeye fi en, neen den toon salufu Kelesten (Toli 1:8). Baka di den salufu anga santa yeye neen wan gaan kulu sama kon taampu lontu den. Den disipel bigin taigi den sama den moin sani di den si anga di den yee. Neen a apostel Peitilisi taigi den sama san a sani di pasa wani taki. A taigi den tu saide a sani de be mu pasa. Bakadati a taigi den sama taki: „U daai u libi, da u dopu aini a nen fu Yesesi Kelestesi fu u sa kisi paadon fu den sondu fu u. Da a so Gadu o gi wi a santa yeye di ai gi sama fu soso.” A dei de, a wan sani fu 3000 sama dopu. Ala den be salufu anga santa yeye.—Toli 2:37, 38, 41.\n4. (a) Saide u mu meke moiti fu sabi san be pasa na a Paskafesa? (b) Sowtu taa pelensipali sani be pasa omen yali a fesi na a dei di den e holi a paskafesa? (Luku a pisi ete wantu pelensipali sani.)\n4 Sama a gaan pilisite anga a ofaandi di a be e tyai na a Paskafesa e soi go? A gaan pilisite a Yesesi. Den beele a den bakaman fu Yesesi di be salufu anga santa yeye. Den bakaman fu Yesesi di Gadu teke fu go a hemel, a sondu sama. Beibel e kai den, den „fosiwan” (Yakowbesi 1:18). Gadu teke den sama ya enke en manpikin. A o meke den tii enke kownu anga Yesesi a hemel (1 Peitilisi 2:9). Yehofa o meke a Kownukondee fi en tyai wini gi ala den sama di e libi enke fa a wani. Neen meke a Paskafesa fu a yali 33 pelensipali gi wi, winsi wi o go tan hemel anga Yesesi, efuso tan a goontapu ya aini a paladeisi.  —Luku a pisi ete wantu pelensipali sani.\nSAN E PASA ANGA WAN SAMA TE A SALUFU ANGA A SANTA YEYE?\n5. Fa u du sabi taki a ná aseefi fasi ala den Kelesten e salufu?\n5 Noiti den disipel o feegete a dei di den be de na a sodoo a Yelusalem. Wan sani di be gei wan pikin faya be de a den ede. Boiti dati, Yehofa be meke den taki omen sowtu tongo. Ala den be e si kiin taki Gadu salufu den anga a santa yeye (Toli 2:6-12). Ma den sani ya á be e pasa anga ala den Kelesten te den be salufu anga santa yeye. A dei de a dunsudunsu Kelesten salufu anga santa yeye tu. Ma Beibel nai taigi u taki wan pikin faya be de a den ede. Den Kelesten ya be salufu di den dopu (Toli 2:38). Ma son leisi sani be e waka taa fasi. Den Kelesten fu Samaliya be salufu wan pisi ten baka di den be dopu (Toli 8:14-17). Koneiliyesi anga en osufamii be salufu anga santa yeye fosi den be dopu.—Toli 10:44-48.\n6. San ala den salufu Kelesten e fende? San den e fusutan te den fende en?\n6 Son wan fu den salufu Kelesten e fusutan wanten taki den salufu anga santa yeye. Taawan e fusutan a sani de baka wan pisiten. A apostel Pawlesi be soi san e pasa anga ala den. A be taki: „Ma baka di u soi taki wi e biibi, neen Gadu gi wi a santa yeye di a be paamisi u. Gadu meki Yesesi poti a sata yeye a u tapu enke wan sitampu. A santa yeye de enke wan maiki di e soi taki wi o fende wan gudu” (Efeisesama 1:13, 14). A sani ya e soi taki Yehofa koboloiki a santa yeye fi en fu meke den Kelesten ya sabi taki a teke den fu go a hemel. Neen meke a santa yeye de enke wan maiki gi den salufu Kelesten taki aini a ten di e kon, den o libi fu teego a hemel. Den ná o tan a goontapu moo.—Leisi 2 Korentesama 1:21, 22; 5:5.\n7. San ala salufu Kelesten mu du efu den wani fende a bun di Gadu paamisi den?\n7 Te wan Kelesten salufu anga santa yeye, a sani de wani taki kaba taki a o go hemel? Nono. A sabi taki Gadu kai en fu go a hemel. Ma efu a á holidoo Yehofa ná o pai en. Peitilisi be taki: „Baala, neen ede meke u mu du ala san u poi fu tan tyai useefi enke wan sama di Gadu kai, wan sama di a teke. Efu wi e du den sani ya naamo, da noiti wi o fika a biibi. Da Gadu o gi wi wan gaan bun. A o meke u go aini a Kownukondee fu wi Masaa anga wi Yeepiman Yesesi Kelestesi. A Kownukondee ya de fu teego” (2 Peitilisi 1:10, 11). Neen meke den salufu Kelesten á mu meke sani tapu den fu dini Yehofa. Winsi Gadu kai den fu go a hemel, efu den á holidoo, den ná o fende a bun di a paamisi den.—Hebrewsama 3:1; Openbaring 2:10.\nFA WAN SAMA E DU SABI TAKI A SALUFU ANGA SANTA YEYE?\n8, 9. (a) Saide a taanga gi gaanse sama di e dini Yehofa fu fusutan fa wan sama e fii te Gadu salufu en anga santa yeye? (b) Fa wan sama e du sabi taki Gadu kai en fu go a hemel?\n8 A taanga gi gaanse sama di e dini Yehofa fu fusutan fa wan sama e fii te Gadu salufu en anga santa yeye. Den á poi fusutan en bunbun, bika den á salufu anga santa yeye. Gadu be meke libisama fu libi fu teego a goontapu. A á be meke den fu tan a hemel (Genesesi 1:28; Psalm 37:29). Ma tokuso Yehofa teke wantu libisama fu wooko enke kownu anga pilisite a hemel. Te Gadu salufu den sama ya, den nai fii fu libi fu teego a goontapu moo. A fasi fa den e denki e kengi tu. Fanafu a ten de, den sabi taki den o go a hemel.—Leisi Efeisesama 1:18.\n9 Fa wan sama e du sabi taki a salufu anga santa yeye? Luku san Pawlesi be taigi den salufu Kelesten fu Rome, di Gadu be teke enke „santa sama”. A taigi den taki: „A yeye fu Gadu nai meke u toon saafu. A nai meke u feele tu. Ma ai meke Gadu teke wi enke en manpikin. Ai meke u bali; ’Abba, Nda!’ A yeye fu Gadu e soi u kiin taki wi a Gadu pikin” (Romesama 1:7; 8:15, 16). Gadu e koboloiki a santa yeye fu meke wan sama sabi taki a kai en fu tii enke kownu anga Yesesi a hemel.—1 Tesalonikasama 2:12.\n10. A tekisi fu 1 Yohanisi 2:27 taki den salufu Kelesten ná abi sama fanowdu fu leli den. San a sani de wani taki?\n10 Den sama di Gadu kai ná abi sama fanowdu fu taigi den taki Gadu salufu den anga santa yeye. Bika Yehofa e meke den sabi taki den salufu. A apostel Yohanisi be taigi den salufu Kelesten taki: „Na a santawan salufu u. Ala u sabi a tuu leli.” Baka dati a taki: „Ma Gadu salufu u anga a yeye fi en. Na a yeye ya, de anga u. U ná abi sama fanowdu fu leli u. A salufu u tuu. A sani ya a ná lei. Leti enke fa a yeye leli u, u mu de wan anga a sama di salufu u fu alaten” (1 Yohanisi 2:20, 27). Den salufu Kelesten abi den leli fu Yehofa fanowdu leti enke ala den taa Kelesten. Ma tokuso den ná abi sama fanowdu fu taigi den taki Gadu salufu den. Yehofa e koboloiki a moo gaan kaakiti, di den e kai a santa yeye, fu meke den sabi taki a salufu den.\nDEN „MEKE ETE WAN LEISI”\n11, 12. San son salufu Kelesten e akisi denseefi? Ma san den e biibi?\n11 Te wan Kelesten salufu anga santa yeye, en libi e kengi. Neen meke Yesesi taki den o „meke ete wan leisi” (Yohanisi 3:3, 5). Baka dati a taki: „Wi á mu foondoo di mi taigi u taki: U mu meke ete wan leisi. A winta e wai go pe a wani. Wi e yee te ai wai. Ma wi a sabi pe a komoto. Wi á sabi tu pe ai go. A leti so a de anga den sama di a yeye meke ete wan leisi” (Yohanisi 3:7, 8). Noiti wan sama di á salufu o poi fusutan finifini fa wan sama di salufu anga santa yeye e fii. —Luku a pisi ete wantu pelensipali sani.\n12 Kande wan salufu Kelesten e akisi enseefi taki: ’Saide a mi Yehofa salufu? Saide a á salufu wan taa sama?’ Kande ai akisi enseefi tu efu a fiti fu de wan salufu Kelesten. Ma winsi fa, ai biibi taki Yehofa salufu en. Neen meke ná pikin piisii ai piisii taki Yehofa gi en a gaandi ya. Ai bigi gi en tuutuu. A so Peitilisi be fii tu. A be sikiifi taki: „U mu gafa a Gadu anga a Dda fu wi Masaa Yesesi Kelestesi, bika a fu di a abi tyali-ati anga wi, meke u kon de enke pikin di meke baka. A so a gi wi wan howpu di e tan fu teego. A di a weki Yesesi Kelestesi baka meke wi abi a howpu ya. Neen meke u fende wan libi di nai poli efuso tyobo. Ai tan fu teego tu. A libi ya a wan gudu di a poti a hemel gi u” (1 Peitilisi 1:3, 4). Te den salufu Kelesten e leisi a pisi ya, den sabi taki a den Dda e taki anga den.\n13. Fa wan sama di salufu anga santa yeye be e denki fosi? San meke den e denki taa fasi?\n13 Den Kelesten ya be abi a fii fu libi fu teego a goontapu, fosi Yehofa gi den a fii fu go a hemel. Kande den be e angii fu si fa Yehofa o meke a goontapu toon wan paladeisi baka te a puu ala ogii. Sonten den be e angii fu miti den famii efuso den mati fu den di o kon a libi baka. Kande den be e si kaba fa den e meke den osu aini a nyun goontapu, fa den e paandi bon, anga fa den e nyan den sii fu den bon (Yesaya 65:21-23). San meke den bigin denki taa fasi? A den booko-ede fu a libi efuso den polobelema di miti den? A si den e si enke den o fuufeli te den o libi fu teego a goontapu? A wani den wani sabi fa a tan fu go a hemel? Nono. A Gadu meke den bigin denki so. Di a kai den, a meke a santa yeye kengi a fasi fa den e denki. A kengi a howpu di den abi tu.\n14. Fa den salufu Kelesten e pakisei fu a libi fu den a goontapu ya?\n14 A sani ya wani taki den salufu Kelesten wani dede? Pawlesi be sikiifi fa den salufu Kelesten e denki. A be taki a libisama sikin fu den de enke wan „masanga”. A taki: „Fu taki en kiin, wi e geme aini a masanga ya, bika ai tyotyo u. A ná wani u wani komoto aini a masanga ya, ma na a nyun wan u wani. Da libi o kon na a peesi fu dede” (2 Korentesama 5:4). Den Kelesten ya á wani dede. Den lobi a libi di den abi nownow. Den wani dini Yehofa ala dei anga den mati anga den famii. Ma winsi san den e du, den e holi a sani di Gadu paamisi den a pakisei.—1 Korentesama 15:53; 2 Peitilisi 1:4; 1 Yohanisi 3:2, 3; Openbaring 20:6.\nYEHOFA KAI I?\n15. Sowtu sani nai soi taki wan Kelesten salufu anga santa yeye?\n15 Kande yu e akisi iseefi efu Yehofa kai i fu go a hemel. Efu yu e si enke a kai i, akisi iseefi den sani ya: ’Yu e fii enke yu e peleiki anga i hii ati? I lobi ondoosuku a Beibel? Yu e du ala san i man fu sabi „den dipi toli fu Gadu”? (1 Korentesama 2:10) Yu e si fa Yehofa e yeepi i te yu e peleiki? Yu e si a wani fu Yehofa enke a moo pelensipali sani? I lobi taa sama anga i hii ati? Yu e si en enke i faantiwowtu fu yeepi den fu den dini Yehofa? I si fa Yehofa yeepi i omen leisi aini i libi?’ Kande yu o piki iya te wan sama akisi i den sani ya. Ma a sani de wani taki Yehofa kai i fu go a hemel? Nono. Saide? Bika ala den sama di e dini Gadu e fii so, winsi den á salufu anga santa yeye. Yehofa e koboloiki en santa yeye tu fu gi ala Kelesten taanga-sikin, winsi sowtu howpu den abi. Efu yu e akisi iseefi efu yu o go a hemel, da Gadu á kai i. Bika den sama di Gadu kai nai akisi denseefi efu Gadu kai den. Den sabi taki a kai den!\n16. Fa u du sabi taki a ná ala den sama di Gadu be gi santa yeye o go a hemel?\n16 Beibel e taki fu omen sama di Gadu be gi santa yeye, ma den á be go a hemel. Wan fu den a Yohanisi a dopuman. Yesesi be taki sama á de di bigi moo Yohanisi. Ma a be taki Yohanisi ná o tii enke Kownu aini hemel (Mateyesi 11:10, 11). Wan taa sama di Gadu be gi santa yeye, a David (1 Samuweli 16:13). Santa yeye be yeepi en fu fusutan den dipi toli fu Yehofa. A be yeepi en tu fu sikiifi son pisi fu a Beibel (Malikisi 12:36). Ma tokuso a apostel Peitilisi taki David „á go a hemel” (Toli 2:34). A santa yeye fu Yehofa be gi den sama ya a kaakiti fu du gaan sani. Ma Yehofa á koboloiki en santa yeye fu kai den fu go a hemel. A sani ya wani taki den biibi á be taanga sai? A fiti den á be fiti fu go tii enke kownu a hemel? Nono. Ma Yehofa o meke den kon a libi aini a paladeisi a goontapu ya.—Yohanisi 5:28, 29; Toli 24:15.\n17, 18. (a) Pe gaanse Kelesten fu a ten ya o libi fu teego? (b) Sowtu akisi wi o luku aini a taa artikel?\n17 Gaanse Kelesten fu a ten ya ná o go a hemel. Leti enke Abalaham, David, Yohanisi a dopuman anga somen taa sama fu a ten fu Beibel, den e angii fu libi a goontapu te Gadu Kownukondee o tii (Hebrewsama 11:10). A 144.000 sama o tii anga Yesesi a hemel. Ma Beibel e soi taki wantu fu den salufu Kelesten ya „fika ete” a goontapu ya (Openbaring 12:17). A sani ya e soi taki gaanse fu den 144.000 salufu Kelesten dede kaba. Den de a hemel nownow.\n18 Ma fa den sama di o tan a goontapu ya mu si wan sama di taki a salufu anga santa yeye? Fa i mu libi anga wan sama aini i kemeente di bigin nyan a beele efuso diingi a win na a Membeefesa? Fa i mu fii efi i si taki den sama di taki den salufu anga santa yeye e kon moo ipi? I mu booko yu ede? Wi o piki den akisi ya aini a taa artikel.\n^  (paragraaf 4) Den be e fii a Paskafesa na aseefi yuu di Gadu be gi Mosesi den Weiti fi en na a Sinai Mongo (Ekisodesi 19:1). A sani ya e soi taki kande na aseefi dei di Mosesi meke a Kuudei fu a Weiti anga den Islayelisama, Yesesi meke a nyun kuudei anga den salufu Kelesten.\n^  (paragraaf 11) Efi i wani sabi moo san a wani taki fu meke ete wan leisi, da luku De Wachttoren fu 1 april 2009, blz. 3-11.\nSAN DEN WOWTU YA WANI TAKI\nSalufu anga santa yeye: Yehofa e koboloiki en santa yeye fu meke wan sama sabi taki a kai en fu tii anga Yesesi a hemel. A santa yeye di Gadu gi a sama, de enke „wan maiki” fu soi a sama taki a o fende san Gadu paamisi en. A santa yeye e soi den Kelesten ya kiin taki den o go a hemel\nyanuari 2016 | A de fanowdu fu abi wan kiin ati?\nA WAKITITOLEN (ANGA SUTUDI-ARTIKEL) yanuari 2016 | A de fanowdu fu abi wan kiin ati?\nWakititolen LIBRARY A INTERNET


Waka a Yesesi baka, da i ná o buuya | A Wakititolen\nA Wakititolen (anga sutudi-artikel) | april 2019\nLEISI AINI Abuwatongo Acholitongo Afrikaans Aja Akatongo Albaniya-tongo Almeniyatongo Altaitongo Alur Amhareisitongo Amitongo Angolese Gebarentaal Arabiatongo Aserbaiyanitongo Aserbaiyanitongo Aymaratongo Bakratongo Basatongo (Kamerun) Baskirtongo Bataks (Karo) Bataks (Simalungun) Bataks (Toba) Bauletongo Bengalitongo Biak Bikoltongo Bislamatongo Bulgariatongo Bulutongo Chavacano Chinees (Kantonees, vereenvoudigd) Chintongo (Haka) Chitonga (Zimbabwe) Choltongo Chopi Chuvashtongo Creools (Belize) Creools (Kaapverdië) Dajaks Ngaju Damara Dangmetongo Deinsitongo Digortongo Dofusama-tongo fu Australiya Dofusama-tongo fu Balasilikondee Dofusama-tongo fu Bolifiya Dofusama-tongo fu Cuba Dofusama-tongo fu Keniya Dofusama-tongo fu Kolombiya Dofusama-tongo fu Koreya Dofusama-tongo fu Malawi Dofusama-tongo fu Nikalagwa Dofusama-tongo fu Panama Dofusama-tongo fu Peru Dofusama-tongo fu Rosiyakondee Dofusama-tongo fu Zimbabwe Dofusama-tongo fu Zuid Afiikan Dofusma-tongo fu Amerika Dofusma-tongo fu Argentina Dofusma-tongo fu Chili Dofusma-tongo fu China Dofusma-tongo fu Doisrikondre Dofusma-tongo fu Ekwador Dofusma-tongo fu Fensikondre Dofusma-tongo fu Filippijnen Dofusma-tongo fu Fransikondre Dofusma-tongo fu Grikikondre Dofusma-tongo fu Gwatemala Dofusma-tongo fu Honduras Dofusma-tongo fu Hongaria Dofusma-tongo fu India Dofusma-tongo fu Indonesia Dofusma-tongo fu Ingrisikondre Dofusma-tongo fu Italiakondre Dofusma-tongo fu Kosta Rika Dofusma-tongo fu Krowâsia Dofusma-tongo fu Meksikow Dofusma-tongo fu Paragwai Dofusma-tongo fu Polen Dofusma-tongo fu Potogisikondre Dofusma-tongo fu Quebec Dofusma-tongo fu Rumenia Dofusma-tongo fu Spanyorokondre Dofusma-tongo fu Taiwan Dofusma-tongo fu Thailand Dofusma-tongo fu Tyekia Dofusma-tongo fu Venezuwela Dofusma-tongo fu Yapan Doisritongo Doualatongo Drehu-tongo Dyulatongo Edotongo Efiktongo Eisikondeetongo Eksosatongo Esan Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Gitonga Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hererotongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Ibindatongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaktikuel-tongo Kambodyatongo Kanadatongo Karen (S’gaw) Kasaktongo Kasaktongo (Arabia) Katalantongo Katyintongo Kektyitongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kipendetongo Kirgisitongo Kiribatitongo Kirunditongo Kisitongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krio Kriorotongo Gwadelup Krowâsiatongo Kurmanyitongo, Kurdia Kurmanyitongo, Kurdia (sirilis-alfabet) Kwangalitongo Kwanyamatongo Kyangonde Laag Duits-tongo Lahutongo Laostongo Latfiatongo Lenje Lingalatongo Litoniyatongo Lomwetongo Lufaletongo Lugandatongo Lukonsotongo Lundatongo Luotongo Makhuwa-Meetto Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Mapudunguntongo Maratitongo Masatektongo (Huwatala) Masedoniya-tongo Masyaleisitongo Mauritius Kriorotongo Mayatongo Mbunda Miksetongo Mikstektongo (Gerero) Mingreels Misotongo Miyanmartongo Mongoliyatongo Mooretongo Motutongo Mozambikaanse Gebarentaal Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ndongatongo Nepalitongo Ngaberetongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Nyungwe Okanisitongo Okpe Oromotongo Oseitiatongo Otetelatongo Palawtongo Pangasinantongo Papiamentutongo (Korsow) Persiatongo Pidgin (West-Afrika) Ponpeitongo Potogisitongo Potogisitongo (Potogisikondee) Punyabitongo Pôlsutongo Quichua (Chimborazo) Quichua (Imbabura) Rarotongatongo Romani (Macedonië, cyrillisch) Romani (Servië) Romanitongo (Masedoniya) Romanitongo (Zuidsei fu Grikikondre) Ronga Rosiyatongo Rumeiniatongo Runyankoretongo Rutorotongo Salomon eilanti pidgin Salvadoraanse Gebarentaal Samowatongo Sangirees Sangotongo Sapotektongo (Istmus) Sebuwanotongo Seisyel-èilanti Kriorotongo Senatongo Sepeditongo Sepulana Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Shangaan (Mozambique) Sibembatongo Sidamatongo Silositongo Sinhalatongo Sinyanyatongo Slofeiniatongo Slowaakse Gebarentaal Slowâkiatongo Sneisitongo Kanton (Fosiwan) Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Sundaas Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Talapanektongo Tamiltongo Taraskotongo Tatartongo Tayikitongo Telugutongo Tetun Dili Tiftongo Tigrinyatongo Tok Pisintongo Tongantongo Torkutongo Totonaktongo Toyolabaltongo Truktongo Tsongatongo Tswatongo Tsyilubatongo Tufalotongo Turkmeniatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tyuabotongo Tzeltaltongo Tzotziltongo Udgurtongo (Arabia) Udgurtongo (sirilis-alfabet) Ukrainitongo Umbundutongo Urdutongo Urhobotongo Urundtongo Usbektongo Vendatongo Vietnameisitongo Walisitongo Waray-Waraytongo Wayuunaikitongo Welshtongo Wolaitatongo Yapantongo Yaptongo Yorubatongo Zambiaanse Gebarentaal Zandetongo usbekitongo (Romesma-alfabet)\nWaka a Yesesi baka, da i ná o buuya\n„A freide fu Gadu di libisama á poi fusutan o kibii wi ati.”—FILIP. 4:7.\nSINGI 113 Gadu o meke u libi na a wan\n1-2. Anga san Yesesi be e booko en ede?\nA LASITI dei di Yesesi be de a goontapu, a be e booko en ede anga omen sani. Sama di á be e holi den weiti fu Yehofa be o kii en a wan ogii-ati fasi. Ma a ná a sani de wawan be e gi Yesesi booko-ede. Yesesi lobi en Dda tuutuu, neen meke a be wani du ala san a akisi en. Yesesi be sabi taki efu a be pasa ala den tesi di be o miti en, a be o santa a nen fu Yehofa. Yesesi be lobi sama tu. A be sabi taki efu a holidoo, libisama be o abi a howpu baka fu libi fu teego.\n2 Winsi fa sani be hebi gi Yesesi, toku a á be e buuya. A be taigi den apostel fi en taki: „Mi o gi wi a freide fu mi” (Yoh. 14:27). A be abi „a freide fu Gadu”. A freide ya na a buuya di wan sama nai buuya, fu di a sabi taki en anga Yehofa a mati. Na a freide fu Gadu di libisama á poi fusutan, be yeepi Yesesi fu a á buuya.—Filip. 4:6, 7.\n3 U ná o abi denseefi booko-ede di Yesesi be abi di tesi be e miti en, ma tokuso tesi o miti u te wi e waka neen baka (Mat. 16:24, 25; Yoh. 15:20). Son leisi a o hebi gi u tu, leti enke fa a be e hebi gi Yesesi. San o yeepi u fu wi á booko wi ede te da u nai piisii moo? Meke u luku dii sani di be yeepi Yesesi di a be de a goontapu. Wi o luku fa den sani ya sa yeepi u tu te tesi e miti u.\nYESESI BE E BEGI ALA YUU\nBegi o yeepi u fu wi á lasi u piisii (Luku paragraaf 4-7)\n4. San e soi taki Yesesi be du san sikiifi a 1 Tesalonikasama 5:17 a lasiti dei fosi a dede?\n4 Leisi 1 Tesalonikasama 5:17. A lasiti dei di Yesesi be de a goontapu a omen leisi a begi. A begi fosi a paati a beele anga a win, di a be e soi den disipel fi en fa den mu membee a dede fi en (1 Kor. 11:23-25). Fosi den komoto a pe den holi a Paskafesa, a begi anga den disipel fi en (Yoh. 17:1-26). A omen leisi Yesesi begi di en anga den disipel fi en doo na a Oleifi-mongo a neti de (Mat. 26:36-39, 42, 44). Den lasiti wowtu di Yesesi taki fosi en boo koti a be wan begi tu (Luk. 23:46). Yesesi taigi Yehofa ala den sani di miti en a dei de aini den begi fi en.\n5. Saide den apostel biibi be kon swaki?\n5 Wan fu den sani di be yeepi Yesesi fu pasa den tesi di be miti en, na a begi di a be e begi en Dda ala yuu. A be e biibi taki en Dda be o yeepi en fu holidoo. Den apostel fi en á be e begi naamo, neen meke di tesi miti den a neti de, den á be man soi deki-ati (Mat. 26:40, 41, 43, 45, 56). Wan sani di o yeepi u fu holidoo te tesi e miti u, a te wi e „begi naamo” enke Yesesi. San u sa akisi Gadu te wi e begi?\n6. Fa biibi o yeepi u fu wi á buuya winsi sowtu tesi e miti u?\n6 U sa begi Yehofa fu a yeepi u fu u ’biibi kon moo taanga’ (Luk. 17:5; Yoh. 14:1). U biibi mu taanga, bika Saatan e tesi ala sama di e waka a Yesesi baka (Luk. 22:31). Fa biibi o yeepi u fu wi á buuya winsi tesi e miti u baka makandaa? Te u du ala san u poi fu losi wan polobelema, neen sani á go enke fa u be wani, a biibi fu wi o yeepi u fu fika ala sani gi Yehofa. Wi e biibi taki Yehofa sabi san na a moo bun fasi fu losi a polobelema fu u. A sani ya e yeepi u fu wi á buuya, winsi san e miti u.—1 Peit. 5:6, 7.\n7. San den sani di Robert taki e leli i?\n7 Begi e yeepi u fu wi á buuya tumisi winsi sowtu tesi e miti u. Luku a toli fu Robert, wan owluman di pasa 80 yali. A taki: „Den sani di sikiifi a Filipisama 4:6, 7 yeepi mi fu pasa omen tesi. Mi be abi moni polobelema. Wan pisiten mi be lasi mi gaandi enke owluman tu.” San yeepi Robert fu a á buuya tumisi di den sani ya be miti en? A taki: „Solanga mi bigin kusumi fu wan sani, mi e begi. Moo mi e begi, moo mi e fii bun.”\nYESESI BE E PELEIKI FAYAFAYA\nPeleiki o yeepi u fu wi á lasi u piisii (Luku paragraaf 8-10)\n8. Enke fa Yohanisi 8:29 e soi, da san a wan taa sani di be yeepi Yesesi fu a á buuya?\n8 Leisi Yohanisi 8:29. Winsi tesi be e miti Yesesi a á be buuya, bika a be sabi taki a be e meke en Dda piisii. A be e du san en Dda wani winsi a be taanga son leisi. A du di a be e du san Yehofa wani a be a moo pelensipali sani gi en, bika a lobi en Dda. Fosi a kon a goontapu a be yeepi Gadu fu meke ala sani (Odo 8:30). Boiti dati, di a kon a goontapu a be e peleiki fayafaya (Mat. 6:9; Yoh. 5:17). A wooko ya be e meke Yesesi piisii.—Yoh. 4:34-36.\n9. Fa a peleiki di wi e peleiki fayafaya e yeepi u fu wi á lasi u piisii?\n9 Wi e waka a Yesesi baka te wi e du san Yehofa taki anga te wi e „wooko taanga gi Masaa” (1 Kor. 15:58). Efu wi e peleiki „fayafaya”, u ná o abi ten fu e booko wi ede tumisi anga den polobelema fu u (Toli 18:5). Somen fu den sama di wi e miti aini a peleikiwooko e miti sani moo wi. Ma te den kon lobi Yehofa anga den weiti fi en, neen den bigin du san den leli, sani e go moo bun anga den. A sani ya e meke den e piisii. Te wi e si fa den leli fu Beibel e yeepi sama, wi e moo biibi taki Yehofa o yeepi u. A sani ya e yeepi u fu wi á lasi u piisii. Luku a toli fu wan sisa di e fii booko-saka ala yuu. En hii libi langa ai fii enke a á bun. A taki: „Te mi e du a peleikiwooko mi e fii moo bun. Mi e piisii tu. Te mi de aini a peleikiwooko mi e fii taki mi anga Yehofa a mati.”\n10. San den sani di Brenda taki e leli i?\n10 Luku a toli fu wan sisa den e kai Brenda. En anga a meisyo fi en abi wan siki di e fooseli den. Brenda á poi waka, aini lolosutuu ai de. Ai weli gaw tu. Son leisi ai peleiki osu fu osu, ma gaanse leisi a biifi ai sikiifi. A taki: „Di mi kon fusutan taki mi ná o betee moo aini a goontapu ya, neen mi bigin poti ala mi pakisei na a peleikiwooko. Te mi e peleiki, mi nai booko mi ede anga a siki fu mi tumisi, bika mi e poti ala mi pakisei na a yeepi di mi mu yeepi den sama di mi e peleiki gi. A peleikiwooko e yeepi mi fu poti pakisei a den sani di Yehofa paamisi u.”\nYESESI BE E MEKE DEN MATI FI EN YEEPI EN\nMati o yeepi u fu wi á lasi u piisii (Luku paragraaf 11-15)\n11-13. (a) Fa den apostel anga den taa mati fu Yesesi soi taki den a be tuutuu mati? (b) Sowtu wini Yesesi fende fu di den mati fi en be e yeepi en?\n11 Di Yesesi be e du a peleikiwooko, den apostel be soi taki den anga Yesesi a be tuutuu mati. Den be soi taki a sani di Beibel taki a tuu. Beibel taki ’yu abi mati di lobi i moo i baala’ (Odo 18:24). Yesesi be lobi den mati fi en. Di a be e du a peleikiwooko a goontapu ya, nawan fu den baala fi en be e biibi en (Yoh. 7:3-5). Wan pisiten den famii fi en be e denki taki en ede á be e wooko bun (Malik. 3:21). Ma den apostel fi en be e biibi en. Neen meke a neti fosi den kii Yesesi, a be man taigi den apostel fi en taki: „A wi be e holibaka gi mi di tesi be e miti mi.”—Luk. 22:28.\n12 Den apostel be e meke fowtu, ma Yesesi á be e poti pakisei a den fowtu fu den namo. A be e moo poti pakisei na a biibi di den be e biibi en (Mat. 26:40; Malik. 10:13, 14; Yoh. 6:66-69). A lasiti neti fosi Yesesi dede, a taigi den apostel fi en taki: „Mi e kai u mati, bika mi taigi wi ala den sani di Nda taigi mi” (Yoh. 15:15). Ná pikin taanga-sikin den mati fu Yesesi be musu e gi en. A yeepi di den apostel be e yeepi Yesesi anga a peleikiwooko be e meke a piisii.—Luk. 10:17, 21.\n13 Boiti den apostel, Yesesi be abi taa mati tu di be e yeepi en aini a peleikiwooko. Den be e yeepi en anga taa sani di a be abi fanowdu tu. Son wan be e kai en kon a den osu fu nyan wan sani (Luk. 10:38-42; Yoh. 12:1, 2). Taawan be e teke waka anga en, den be e paati san den be abi anga en (Luk. 8:3). A di Yesesi be lobi yeepi taawan meke den mati fi en be lobi yeepi en tu. A be e libi bun anga den, a á be e akisi den fu du sani di a be sabi taki den á poi du. Winsi fa Yesesi á be abi sondu, a be e teke en fu bigi te den mati fi en di be abi sondu be e yeepi en. Den mati fu Yesesi be e yeepi en tu fu a á lasi en piisii.\n14-15. San o yeepi u fu fende bun mati? Fa den mati ya o yeepi u?\n14 Tuutuu mati e yeepi u fu wi á gwe fika Yehofa. A moo bun fasi fu fende bun mati, a te useefi a wan bun mati (Mat. 7:12). Beibel e gi u taanga-sikin fu koboloiki u ten anga u kaakiti fu yeepi taawan, moomoo den wan di de „a nowtu” (Efe. 4:28). I sabi wan sama aini i kemeente di i sa yeepi? Kande i sa go a wenkii gi wan baala efu sisa di gaandi efuso di siki. Kande i sa gi wan osufamii di pooti wan sani fu nyan. Efi i sabi wooko anga a jw.org® website anga a JW Library® app, kande i sa soi taawan fa den mu wooko anga den sani ya. Te wi e du ala san u poi fu yeepi taawan, wi o moo de koloku.—Toli 20:35.\n15 Den mati fu wi o yeepi u te tesi e miti u. Den o yeepi u fu wi á lasi u piisii. Leti enke fa Elihu be e aliki Yopu di a be e taigi en san e miti en, a so den mati fu wi e aliki u te wi e taigi den fa wi e fii (Yopu 32:4). Den ná o taigi u san u mu du, ma te wi e aliki den te den e soi u san Beibel taki, da wi e soi taki u koni (Odo 15:22). Kownu David be abi sakafasi, neen meke te a be abi yeepi fanowdu a be e meke den mati fi en yeepi en. Useefi mu meke den mati fu u yeepi u te wi abi yeepi fanowdu, leti enke Kownu David (2 Sam. 17:27-29). Tuutuu mati de enke wan kado di Yehofa gi u.—Yak. 1:17.\nSAN O YEEPI U FU WI Á BUUYA TE TESI E MITI U?\n16. Enke fa Filipisama 4:6, 7 e soi, da san na a wan kodo fasi fa u sa abi a freide fu Gadu?\n16 Leisi Filipisama 4:6, 7. A wan kodo fasi fa u sa abi a freide fu Gadu fu alaten, a te wi e biibi taki Gadu sende Yesesi kon fu dede gi u, fu u sa fende den sani di a paamisi u. Neen meke Yehofa taki „anga yeepi fu Yesesi Kelestesi” wi o man abi a freide fi en. Wan fu den wini di wi e fende fu a dede di Yesesi dede gi u, na a gi di Gadu e gi u paadon te u meke wan fowtu (1 Yoh. 2:12). A sani ya e gi u taanga-sikin tuutuu! Yesesi, a Kownu fu Gadu Kownukondee, o puu ala den booko-ede di Saatan anga a goontapu fi en e meke wi abi aini a ten ya (Yes. 65:17; 1 Yoh. 3:8; Openb. 21:3, 4). A sani ya e yeepi u fu abi a howpu taki sani o go bun aini a ten di e kon. A wooko di Yesesi gi u fu du á makiliki, ma Yesesi e yeepi u fu holidoo aini den lasiti dei ya di taanga fu pasa (Mat. 28:19, 20). A sani ya e yeepi u fu abi deki-ati. Taanga-sikin, howpu, anga deki-ati a dii pelensipali sani di e yeepi u fu abi a freide fu Gadu.\n17. (a) San o yeepi wan Kelesten fu a á buuya te tesi e miti en? (b) Enke fa Yesesi taki a Yohanisi 16:33, da san wi o man du?\n17 San o yeepi i fi yu á buuya te tesi e miti i? Den sani di o yeepi yu a denseefi sani di be yeepi Yesesi. A fosiwan: I mu e begi naamo. Du fu tu: Du san Yehofa taki, peleiki fayafaya winsi ai taanga son leisi. Du fu dii: Meke den mati fi i yeepi i te tesi e miti i. Te u du den sani ya, a freide fu Gadu di bigi moo san libisama poi fusutan o kibii wi ati anga u fusutan. Da leti enke Yesesi, wi o man pasa iniiwan tesi di e miti u.—Leisi Yohanisi 16:33.\nFA DEN SANI YA E YEEPI U FU WI ABI A FREIDE FU GADU?\nSINGI 41 Aliki a begi fu mi baa\n^ paragraaf 5 Ala wi abi polobelema di sa meke u lasi u piisii. Wi o luku dii sani aini a artikel ya di Yesesi be e du fu a á lasi en piisii. Den sani ya o yeepi u fu wi á buuya te tesi e miti u.\nYu e du a peleikiwooko bun?\nSan e pasa anga wan sama te a dede?\nMeke Yehofa yeepi i fu toto futu gi ogii yeye\nONDOOFENITOLI U fende a „gaan dii parel”\nText Fasi fa i sa download sani A WAKITITOLEN (ANGA SUTUDI-ARTIKEL) april 2019\nA WAKITITOLEN (ANGA SUTUDI-ARTIKEL) april 2019


Fositen bukulolo fu Beibel—Wan sani di i mu sabi\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Baskirtongo Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Choltongo Chuvashtongo Deinsitongo Doisritongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Gatongo Georgiatongo Grikitongo Groenlandtongo Guaranitongo Haiti Kriorotongo Hawsatongo Hebrewtongo Hiligainontongo Hmong (wit) Hongariatongo Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaqchikel (Centraal) Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisitongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krio Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lambatongo Latfiatongo Lingalatongo Litoniyatongo Lufaletongo Lugandatongo Lukonsotongo Lundatongo Luotongo Malagasitongo Maltatongo Mambwe-Lungutongo Mamtongo Masatektongo (Huwatala) Masedoniya-tongo Mauritius Kriorotongo Mayatongo Mbunda Misotongo Miyanmartongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Ndongatongo Ngangela Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Potogisitongo Pôlsutongo Quichua (Imbabura) Rosiyatongo Rumeiniatongo Runyankoretongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tatartongo Tetun Dili Tiftongo Tigrinyatongo Tok Pisintongo Torkutongo Toyolabaltongo Tsongatongo Tsyilubatongo Tufalotongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urhobotongo Urundtongo Vendatongo Vietnameisitongo Walisitongo Wayuunaikitongo Yapantongo Yorubatongo Zandetongo\nWan sani di i mu sabi\nNawan fu den buku di sama sabi enke santa buku e doo a Beibel. Buku á de di kengi sama libi enke a Beibel. A Beibel na a moo gaandi buku di de. Boiti dati, buku á de di sama ondoosuku enke a buku ya. Sama taki omen sani fu a Beibel tu.\nWantu ondoosukuman e denki taki den sani di sikiifi aini a Beibel, a ná den sani di Gadu be meke sama sikiifi poti aini en Wowtu. Wan ondoosukuman di e ondoosuku den keliki taki: „Wi á poi taki sama poti den sani di be sikiifi aini a Wowtu fu Gadu soifili aini den Beibel di wi abi aini a ten ya. Den Beibel di sama abi nownow lai anga fowtu. Te i luku den sani di be sikiifi aini den fosi bukulolo anga den sani di sikiifi aini den Beibel di sama sikiifi bakaten, da wi e si taki a dunsudunsu sani kengi.”\nFu di son sama abi wan taa biibi, meke den e denki taki a ná Gadu meke sama sikiifi a Beibel. Wan fu den sama ya a Faizal. Den famii fi en á be e go a keliki. Den be taigi en taki a Beibel a wan santa buku, ma a omen sani den kengi aini. Na a sani de meke te sama be e taki anga Faizel fu den sani di sikiifi aini Beibel, a á be e biibi. Faizal taki: „A ná a fosi Beibel den abi. Sani kengi aini den Beibel di den abi nownow.”\nMa u mu booko wi ede taki sama kengi den sani di sikiifi aini Beibel? Meke u taki fu dii akisi: Yu o biibi den sani di Beibel paamisi, efu yu á sabi efu den sani de be sikiifi aini den fosi Beibel? (Romesama 15:4) Son leisi u mu du wan pelensipali sani a wi osufamii, u wookope anga u keliki. Efu den Beibel fu a ten ya lai anga fowtu, yu o wooko anga den leli fi en te i mu du den sani ya?\nWinsi fa u ná abi den fosi bukulolo fu Beibel, tokuso u poi ondoosuku dunsudunsu fositen bukulolo fu Beibel. Fa a waka den bukulolo ya á poli, winsi sama be wani poli efuso kengi den sani di sikiifi aini? Fa a poli di den bukulolo ya á poli, sa meke i biibi den sani di sikiifi aini den Beibel fu a ten ya? Meke u luku den piki fu den akisi ya aini den taa artikel di e taki fu a Beibel.


A peesi pe de e seeka fowtow fu poti aini den buku, Ameekankondee\nA Hebelei wowtu Betel, wani taki „osu fu Gadu” (Genesesi 28:17, 19). A nen ya fiti den kantoo fu Yehofa Kotoigi di de a hii goontapu. Na ape de e tii a peleikiwooko di e du aini wan kondee. Den baala di e tii a wooko fu Yehofa Kotoigi e wooko na a edekantoo aini New York, wan foto aini Ameekankondee. A edekantoo e tii a wooko di de e du a den somen beikantoo fu Yehofa Kotoigi a hii goontapu. A den sama di e wooko a Betel de e kai a Betelfamii. Leti enke wan tuutuu famii, a so de e libi, e wooko anga nyan makandii. De e sutudeli a Beibel anga makandii tu.—Psalm 133:1.\nBetel a wan peesi pe sama de kabakaba fu gi denseefi. Ibiiwan fu den Betel osu abi Kelesten man anga uman di gi den libi abaa a Gadu fu du a wani fi en. Den sama de e wooko ala dei gi a Kownukondee (Mateyesi 6:33). Ná wan fu de e fende pai efuso moni gi a wooko di de e du. Ma ala den fiya e fende nyanyan anga wan tanpeesi. De e fende wan pikin moni tu fu bai sani di den abi fanowdu. Ala sama a Betel e kisi wan wooko di den mu du. Son sama e wooko aini kantoo, taawan aini kukuu, efuso a kambaa pe de e nyan. Taawan baka e wooko ape de e meke buku, taawan e kiin kambaa, son wan fu de e wasi koosi. Taawan e seeka den sani di booko na a peesi. Taa wooko de tu di sama sa du na ape.\nBetel a wan peesi pe sama e wooko taanga fu holi baka gi a peleikiwooko. A moo gaan sani fu saide meke de e wooko a Betel, a fu yeepi tyaipi sama kon sabi den tuu leli fu Beibel. A buku ya a wan fasi fa de e du a sani de. A den baala di e tii a wooko fu Yehofa kotoigi meke a buku ya sikiifi. Den sende en anga computer go gi ondoo ondoo sama di e wooko a den beikantoo fu meke den poti en aini den tongo di de e taki. Den doloki a buku ya anga gaan masini di e doloki buku gawgaw, neen baka dati den sende en go gi ala den 110.000 kemeente a hii goontapu. Ala den sani ya di a Betelfamii e du, na fu holi baka gi a moo gaan wooko di mu du a goontapu, dati na a bun nyunsu di mu paati.—Malikisi 13:10.\nSama e wooko a den Betel osu? Sowtu sani sete gi den na ape?\nSowtu gaan wooko den sama di e wooko a Betel e holi baka gi?


Beibel: okanisi tongo 1 Tesalonika 1\nA fosi biifi di Pawlesi sende gi den Tesalonika biibisama\nTesalonika a wan foto di de a Masadoniya pisiwata. Pawlesi be doo ape anga a bosikopu fu Masaa Gadu di ai paati. Da a taigi den sama anda a Bun Nyunsu fu Masaa Jesesi. Ne son fu den sama anda teke biibi. Den dati teke Masaa Jesesi, fu tyai yeepi gi den.\nNamo, ma ne sama fu a foto di nái biibi e muliki den di e biibi. Ma toku, da den biibisama tan oli a biibi doo. Pawlesi seefi sabi taki, na so a waka.\nNa dati ede a meke wan biifi sende gi den biibiwan anda. Da a taigi den a ini a biifi taki, den du bun di den oli doo. Den mu libi a seefi fasi doo anga a biibi fu Masaa Jesesi.\n1 Mi Pawlesi anga Silfanas anga Timotiyesi e sikiifi a biifi ya sende gi a hii kulu Tesalonika biibiwan, di de sama fu u Tata Masaa Gadu anga Masaa Jesesi Kelestesi anda. Meke Masaa Gadu teke gaan bun ati fasi namo luku u de. Soseefi, meke u ati de switi.\nPawlesi soi fa ai\npakisei den biibiwan\n2 We, te wi de makandii e begi, da wi e pakisei u anda. Da wi e gi Masaa Gadu daa fu u anda ede, te ná sipowtu. 3 Bika wi sabi fa a biibi libi fu u e puu wini gi taawan. Bika u lobi taawan. Soseefi, u oli biibi doo, fu tan luku wi Masaa Jesesi Kelestesi. Fa u de so bun! Bika u sabi libi a u Tata, Masaa Gadu, fesi.\n4 We, lobi biibiwan! Wi sabi fu tuu taki, na Masaa Gadu seefi teke u anda toon sama fi enseefi. Bika a lobi u tuutuu. 5 Bika u teke a Bun Nyunsu di wi ya e tyai. Ma u á teke dati soso fu a taki fu wi wawan. Ma na Masaa Gadu seefi soi u en taanga anga den foondoo sani di a du. Soseefi en Jeje piki u ati taki, a hii bosikopu fi en na tuu. Soseefi fa wi dise be waka bun anda, meke u be sa si a wi fa fu libi. 6 Na so u kon tiiki Masaa Jesesi anga wi ya anga libi tuutuu. Bika gaan banowtu kon a u tapu anda tu, fu a bosikopu fu Masaa Gadu ede. Ma toku, ne u teke a bosikopu anga ala gaan piisii, di a Apaiti Jeje e gi sama. 7 Da ibii taa biibiwan fu a pisiwataa fu Masadoniya anda, anga a pisi fu Akasi dise seefi e luku u anda fu si, fa fu tyai denseefi. 8 Na so u anda toon sama di e soi taawan, fa Masaa Gadu e tyai yeepi. A ná sama fu a hii pisiwataa fu Masadoniya anda anga a hii pisi fu Akasi dise wawan sabi so. Ma u nen bali na ala taa peesi, fa u poti tuutuu biibi a Masaa Gadu. Da wi ya ná abi fu taki dati moo, 9 bika den sama seefi e taki kaba. Den e taki, fa u anda be puu wi ya a boto bun anda. Soseefi, u daai fika a dini fu falisi gadu anda, go dini Masaa Gadu seefi. Ne u toon sama now di e dini a tuutuu Masaa Gadu di e libi tego. 10 Namo, ne u sidon e luku en Manpikin, di a weki puu a dede, fu komoto a Masaa Gadu Kondee a tapu anda kon baka. Na a seefi Jesesi de puu wi a ini fa Masaa Gadu o kuutu libisama anga ala gaan atiboon, fu ogii di den e du.


Biibi anga i hii ati taki den sani di Beibel taki o pasa | Wakititolen\nLEISI AINI Bataks (Karo) Bataks (Toba) Bauletongo Biak Bislamatongo Choltongo Chopi Drehu-tongo Fransitongo Garifunatongo Groenlandtongo Haiti Kriorotongo Hmong (wit) Ibantongo Ingrisitongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kilubatongo Kimbundutongo Kisitongo Kisongetongo Kongotongo Krio Laostongo Makuatongo Maltatongo Mamtongo Masatektongo (Huwatala) Mauritius Kriorotongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ngaberetongo Ngangela Niastongo Nyanekatongo Nyungwe Okanisitongo Potogisitongo Quichua (Chimborazo) Quichua (Imbabura) Romanitongo (Zuidsei fu Grikikondre) Seisyel-èilanti Kriorotongo Senatongo Spanyorotongo Sramakatongo Tahititongo Talapanektongo Totonaktongo Toyolabaltongo Tswatongo Tsyilubatongo Tzeltaltongo Umbundutongo Urundtongo Walisitongo Wayuunaikitongo\nSan den sama di be e dini Yehofa a fositen be e du fu taanga den biibi?\nSan Yehofa gi u fu yeepi u fu taanga u biibi?\nSan wi o man du te u biibi taanga?\n1, 2. (a) Saide u sa taki den sani di wi e angii fu fende, a ná aseefi enke den sani di taa sama e angii fu fende? (b) San wi o luku aini a artikel ya?\nYEHOFA paamisi u omen sani di wi e angii fu si. A paamisi u taki a o santa en nen. A taki a o meke sani waka enke fa a wani a hemel anga goontapu (Mateyesi 6:9, 10). A den sani ya, a den moo pelensipali sani di wi e angii fu si. Yehofa paamisi u tu taki a o meke u libi fu teego a hemel efuso goontapu. Ná pikin switi a ten de o switi! (Yohanisi 10:16; 2 Peitilisi 3:13) Wi e angii fu si fa a o tii en foluku anga fa a o holibaka gi den aini den lasiti dei ya.\n2 Beibel taki biibi a te „wan sama abi a fitoow taki den sani di ai howpu, o kon tuu”. A sani ya wani taki den sama di e biibi, e fitoow taki Yehofa o du san a paamisi (Hebrewsama 11:1). Aini a ten ya, a omen sama e winsi fu son sani pasa, ma den á sabi efu den o pasa tuutuu. Meke u taki wan sama wani wini lowte. A sa bai en, ma a á sabi efu a o wini tuutuu. A artikel ya o soi u san u mu du fu biibi anga u hii ati taki Gadu o du den sani di a paamisi u. Wi o si tu sowtu wini wi o fende nownow, te u biibi taanga.\n3. Saide wi e biibi taki Gadu o du san a paamisi?\n3 Nawan sama e meke anga biibi. Efu u wani biibi Gadu, u mu meke a yeye fi en tii wi ati (Galasiyasama 5:22). Santa yeye e yeepi u fu sabi Yehofa moo bun. Te u fusutan taki Yehofa na A Moo Taanga Gadu anga te u fusutan taki a abi ala koni, da wi o biibi taki a poi du ala den sani di a paamisi. Yehofa seefi e taki enke den sani di a paamisi u pasa kaba. A taki: „Den sani ya pasa kaba!” (Leisi Openbaring 21:3-6.) U sabi taki ala yuu Yehofa e du san a paamisi. En na ’a Gadu di u sa fitoow’. Neen meke wi e biibi ala den sani di a taki o pasa aini a ten di e kon.—Deitolonomi 7:9.\nWAKA A DEN SAMA FU FOSITEN DI BIIBI BE TAANGA BAKA\n4. San den sama di be e dini Gadu fositen be e biibi?\n4 Hebrewsama kapitel 11 e kai 16 man anga uman di be e biibi Yehofa anga den hii ati. Ai kai omen sama tu, di be e meke Yehofa piisii fu di den biibi be taanga (Hebrewsama 11:39). Ala den be e wakiti a „pikin” di Yehofa be paamisi. Den be sabi taki a „pikin” ya be o puu ala den feyanti fu Gadu a pasi, da a be o meke a goontapu toon wan paladeisi baka (Genesesi 3:15). Den sama ya, be e biibi anga den hii ati taki Yehofa be o weki den baka. Den á be e angii fu weki baka fu go tan a hemel, bika Yesesi á be dede gi wi ete (Galasiyasama 3:16). Ma den be e angii fu libi fu teego a goontapu aini wan moin paladeisi.—Psalm 37:11; Yesaya 26:19; Hoseya 13:14.\n5, 6. San Abalaham anga en famii be e angii fu si? San yeepi den fu den biibi á swaki? (Luku a fowtow na a bigin.)\n5 Luku san Hebrewsama 11:13 taki fu den sama di be e dini Yehofa fositen. A taki: „Ala den sama ya dede, ma den biibi be taanga. Winsi fa denseefi á si fa den paamisi ya kon tuu, tokuso a gei enke den be e si den a faawe kaba, neen den be e piisii anga den.” Den be e angii fu tan aini a nyun goontapu. Den be e pakisei fa a be o de fu libi aini tu. Wan fu den sama ya a Abalaham. Yesesi taki ’Abalaham be e piisii fu di a be e angii fu si a dei ya’ (Yohanisi 8:56). Sala, Isaki, Yakopu anga omen taawan, be e angii tu fu si a ten di a Kownukondee di ’Gadu sete’ o tii a hii goontapu.—Hebrewsama 11:8-11.\n6 San yeepi Abalaham anga en osufamii fu den biibi á swaki? Den be e leli moo sani fu Yehofa. Son leisi Yehofa be e taki anga den anga yeepi fu engel efuso deen. Kande den gaansama fu a ten fu den di biibi be taanga be leli den sani fu Yehofa. Kande den be leisi sani di sama be sikiifi fu Yehofa tu. Neen meke den be e biibi taki Yehofa be o du san a paamisi. Den sani ya yeepi den fu holidoo, winsi sowtu tesi be e miti den.\n7. San Yehofa gi u fu taanga u biibi? San u mu e du?\n7 San o yeepi u fu u biibi á swaki? Yehofa gi wi a Beibel fu yeepi u fu sabi san a o du gi wi aini a ten di e kon. Ai soi wi aini a Beibel san u mu du fu de koloku tu. Neen meke u mu e leisi Beibel ala dei, da u du san a taki (Psalm 1:1-3; leisi Toli 17:11.) Na a „koni saafu di u sa fitoow” Yehofa poti fu ’gi u nyanyan na a ten di wi abi en fanowdu’ (Mateyesi 24:45). Leti enke a foluku fu Gadu fu fositen, a so useefi mu e leisi den sani di Gadu paamisi u, da wi e teke ten pakisei san u leisi. A sani ya o yeepi u fu wakiti te enke a ten doo, di a Kownukondee fu Gadu o tii goontapu.\nTe wi e si fa Yehofa e piki den begi fu u, u biibi e taanga\n8. Fa begi sa taanga u biibi?\n8 San a wan taa sani di be yeepi a foluku fu Yehofa fu taanga den biibi? Den be e begi Yehofa fu a yeepi den, da te den be si fa Yehofa piki a begi fu den, da den biibi be e moo taanga (Nehemiya 1:4, 11; Psalm 34:4, 15, 17; Daniyeli 9:19-21). A so a de aini a ten ya tu, te u si taki Yehofa gi u san u begi en na a yuu di wi abi en fanowdu, da wi e moo biibi en (Leisi 1 Yohanisi 5:14, 15.) U mu e begi Yehofa fu a gi wi en santa yeye tu, fu u biibi sa kon moo taanga.—Lukasi 11:9, 13.\n9. San u sa begi Yehofa?\n9 Te wi e begi Yehofa, wi á mu begi en san wi abi fanowdu namo. U mu e gi en daa ala dei tu. U mu e gafa en, bika a omen gaan sani a du! (Psalm 40:5). A foluku fu Yehofa e begi gi den baala anga sisa a hii goontapu tu. Te wi e begi wi e „pakisei den sama di de a sitaafu-osu”. Wi e begi gi „den sama di e teke fesi” tu. Te wi e si fa Yehofa e piki den begi fu u, da a sani de e taanga u biibi.—Hebrewsama 13:3, 7.\n10. San yeepi omen sama fu soi deki-ati di tesi miti den?\n10 Pawlesi taki a Hebrewsama kapitel 11 taki: „Uman be de di famii dede, ma den famii fu den weki baka. Den pina son manengee, fu di den á be wani sama pai fu den fii. Den be wani weki baka a wan moo bun fasi” (Hebrewsama 11:35). A omen sama holidoo fu di den be e biibi taki Gadu o weki den baka, winsi den be dede. Den be sabi taki aini a ten di e kon, Yehofa o weki den baka fu libi fu teego a goontapu. Pakisei Naabot anga Sakaliya. Sama naki den anga siton te enke den dede, fu di den be e aliki Gadu (1 Kownu 21:3, 15; 2 Koloniki 24:20, 21). Den be iti Daniyeli go aini wan lew olo. Den be iti den mati fi en go aini wan gaan faya tu. Den be de kabakaba fu dede, bika den á be wani gwe fika Yehofa. Den man ya be e biibi taki Yehofa be o yeepi den anga en santa yeye fu pasa den tesi ya.—Daniyeli 3:16-18, 20, 28; 6:13, 16, 21-23; Hebrewsama 11:33, 34.\nA foluku fu Gadu e holidoo fu di den e biibi taki Gadu o weki den baka, winsi den dede\n11. Fa wantu fu den polofeiti holidoo fu di den biibi be taanga?\n11 A omen polofeiti den soso efuso sooto enke fa den be du anga Mika anga Yelemiya. Son wan „waka aini sabana, subi mongo. Den tan aini beligi-olo anga ondoo doti” enke Eliya. Ala den holidoo di tesi miti den. Den á gwe fika Gadu bika den be e ’biibi taki den sani di den e howpu, o kon tuu.’—Hebrewsama 11:1, 36-38; 1 Kownu 18:13; 22:24-27; Yelemiya 20:1, 2; 28:10, 11; 32:2.\n12. Sama na a moo bun sama di u mu waka neen baka? San yeepi en fu pasa tesi?\n12 Na a moo gaan tesi miti Yesesi, ma tokuso a holidoo. A á gwe fika Yehofa. San yeepi en fu holidoo? Pawlesi taki: „A di a be e pakisei a piisii di a be o piisii aini a ten di e kon, meke a be de kabakaba fu dede na a pina ponsu, winsi a be sabi taki a wan sen sani. A go sidon na a leti-ana fu Gadu kownusutuu” (Hebrewsama 12:2). Pawlesi gi Kelesten taanga-sikin fu „poti pakisei finifini” na a fasi fa Yesesi holidoo (Leisi Hebrewsama 12:3.) Leti enke Yesesi, a omen fositen Kelesten dede fu di den á be wani gwe fika Yehofa. Wan fu den a Antipas (Openbaring 2:13). Den Kelesten ya de a hemel kaba. Ma den sama di be e dini Gadu fosi den Kelesten ya, o kon a libi baka fu tan a goontapu (Hebrewsama 11:35). Wan pisiten baka di Yesesi toon Kownu aini a yali 1914, den salufu Kelesten di dede, weki baka fu go tan a hemel. Beibel taki den salufu Kelesten ná o dede moo. A den anga Yesesi o tii libisama.—Openbaring 20:4.\nDEN SAMA DI BIIBI TAANGA AINI A TEN YA\n13, 14. Sowtu tesi miti Rudolf Graichen? San yeepi en fu holidoo?\n13 A omen miliyun sama di e dini Gadu aini a ten ya, e waka a Yesesi baka. Den e teke ten pakisei den sani di Gadu paamisi den. Den e holidoo tu te tesi e miti den. Wan fu den sama ya a Rudolf Graichen di meke a Doisilikondee aini a yali 1925. Di a be yonkuu, en mma anga en dda be lobi poti wantu fowtow di e soi Beibel toli aini den osu. A taki: „Wan fu den fowtow ya be e soi fa wan pikin boi be e tii wan busidagu anga wan pikin sikapu, wan pikin kaabita anga wan bubu, wan pikin kaw anga wan yonkuu lew” (Yesaya 11:6-9). A fowtow ya yeepi Rudolf fu poti pakisei na a paladeisi. A taanga en biibi tu. A omen yali den Gestapo-skowtu anga den Communist tiiman fu Doisilikondee du omen sani anga en. Ma toku a á gwe fika Yehofa.\n14 A omen taa tesi miti Rudolf. En mma be abi a siki di den e kai tifus. A dede aini sitaafuman kampu a Ravensbrück. En dda poti en nen a wan pampila taki, en a ná Yehofa Kotoigi moo. Ma Rudolf holidoo. Di a komoto a sitaafu, neen a toon wan kelen owluman. Bakaten a go na a Gilead-Sikoo, neen den sende en go a Chili, fu du kelen owluman wooko baka. A toow anga wan zendeling sisa di den be e kai Patsy. Baka wan yali, den meke wan umanpikin neen a dede. A á teke langa, neen Patsy seefi dede di a be abi 43 yali. Winsi fa ala den sani ya miti Rudolf, a á gwe fika Yehofa. Di a kon moo gaandi, a be e siki ma tokuso a be e pionili ete. A be e wooko enke wan owluman tu. I sa leisi a toli fi en aini A Waktitoren fu 1 augustus 1997, bladzijde 20-25.  (Luku a pisi: Ete wan pelensipali sani.)\n15. Taki fu wantu baala anga sisa di e dini Yehofa winsi fa tesi e miti den.\n15 Aini a ten ya, a omen baala anga sisa e dini Yehofa anga piisii winsi fa tesi e miti den. A omen ondoo baala anga sisa de aini sitaafu-osu a Eritreya, Singapore, anga Zuid-Koreya fu di den á wani toon suudati (Mateyesi 26:52). A moo enke 20 yali kaba Isaac, Negede, anga Paulos de a sitaafu-osu a Eritreya. A omen sani e miti den aini a sitaafu-osu. Ala den yali ya, den á poi toow efuso solugu den mma anga den dda, ma tokuso den e holidoo. Den biibi taanga. Nownow den sama di e holi wakiti gi den e lesipeki den. Wan fowtow fu den baala ya de a jw.org. Den e lafu, winsi san e miti den.\nFa den baala anga sisa fi i kemeente soi taki den biibi taanga? (Luku paragraaf 15, 16)\n16. San wi o du te u biibi taanga?\n16 Gaanse sama di e dini Yehofa aini a ten ya, á go a sitaafu-osu. Ma omen fu den e nyan pina fu di den pooti. Son leisi gaan winta e wai, doti e seke a den peesi pe den baala anga sisa fu wi e tan. Son wan fu den e tan a wan kondee pe feti e feti. Taawan waka a Abalaham, Isaki, Yakopu anga Mosesi baka. Den gwe fika gudu efuso balinen fu di den wani dini Yehofa. San e yeepi den fu dini Yehofa anga piisii? Na a lobi di den lobi Yehofa anga a biibi di den e biibi en. Den sabi taki Yehofa o pai den sama di nai gwe fika en. A o meke den tan aini a nyun goontapu pe ogii ná o de moo.—Leisi Psalm 37:5, 7, 9, 29.\n17. Fa i sa taanga i biibi? San wi o luku aini a taa artikel?\n17 Aini a artikel ya, u si taki biibi a „te wan sama abi a fitoow taki den sani di ai howpu, o kon tuu”. Efu u wani u biibi taanga, u mu begi Yehofa, da u teke ten pakisei den sani di a paamisi u. A sani ya o yeepi u fu holidoo, winsi sowtu tesi e miti u. A taa artikel o soi san a wani taki te wan sama biibi taanga.\n^  (paragraaf 14) Leisi a toli fu Andrej Hanák fu Slowâkia aini a artikel di den e kai „Ondanks beproevingen is mijn hoop levend gebleven”, aini a Ontwaakt! fu 22 april 2002.


„U mu holidoo, wi á mu gi abaa”—Yakowbesi 1:4 | Sutudi\nLEISI AINI Afrikaans Bataks (Karo) Bataks (Toba) Bauletongo Biak Bislamatongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Haiti Kriorotongo Hawsatongo Hmong (wit) Ibantongo Igbotongo Ingrisitongo Isokotongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kilubatongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Mbunda Miksetongo Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Niastongo Nidebeletongo Nigeriaans Pidgin Nisematongo Nyanekatongo Okanisitongo Otetelatongo Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Tyokwetongo Tzeltaltongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\n„Ma u mu holidoo, wi á mu gi abaa, da wi o bun na ala fasi, u ná o abi nawan fowtu. U ná o mankei nawan sani tu.”—YAKOWBESI 1:4\nSINGI: 135, 139\nSan o yeepi i fu holidoo?\nKai wantu sama di i sa waka a den baka fu di den be holidoo.\nSan a wani taki fu holidoo te na a kaba?\n1, 2. (a) San wi e leli te u luku fa Gidiyon anga den 300 suudati fi en holidoo? (Luku a fowtow na a bigin.) (b) Fa a sani di sikiifi a Lukasi 21:19 e soi taki a de taanga fanowdu fu holidoo?\nPUUBEI fu si fa den suudati fu Islayeli anga den feyanti fu den e feti. A feti ya á makiliki, boiti dati den suudati be weli. Gidiyon anga den suudati fi en lon a hii neti a den suudati fu Midiyan baka anga den suudati fu den taa kondee di be e holibaka gi Midiyan. Den lon wan sani fu 32 kilomeiti. Beibel e taigi u san pasa a dei de. A taki: „Di Gidiyon doo na a Yordan liba, neen en anga den 300 suudati fi en abaa a liba. Den be weli.” Ma den á wini a feti ete, bika den be mu feti anga ete 15.000 suudati. Gidiyon anga den suudati fi en á be poi gi abaa, bika a omen yali den feyanti ya be e pina den Islayelisama. Den lon a den baka te enke den wini den!—Kuutubakaa 7:22; 8:4, 10, 28.\n2 Aini a ten ya, useefi e feti wan feti di e meke u weli. A feyanti fu u a Saatan, a goontapu fi en, anga den sondu fii fu u. Son wan fu u e feti a feti ya omen yali kaba. Yehofa e holibaka gi u, neen meke wi e wini. Ma wi á kaba wini a feti ya ete. Enke libisama wi e weli son leisi. Kande u weli fu wakiti a kaba fu a goontapu ya. Yesesi be taigi wi a fesi taki tesi be o miti u aini den lasiti dei. A be taki sama be o du ogii anga u tu. Ma a be taki efu u holidoo, wi o wini a feti. (Leisi Lukasi 21:19.) On ten u sa taki wan sama e holidoo? San o yeepi u fu holidoo? Fa u sa waka a den sama di be holidoo baka? Boiti dati, fa u sa holidoo te na a kaba?—Yakowbesi 1:4.\nON TEN U SA TAKI WAN SAMA E HOLIDOO?\n3. On ten u sa taki wan sama e holidoo?\n3 Enke fa Beibel e soi da holidoo á wani taki namo taki wan sama nai gi abaa te tesi e miti en. Ma na a fasi fa ai denki fu den polobelema efuso den tesi di e miti en, e soi taki ai holidoo. Wan sama di holidoo abi deki-ati, biibi anga pasensi. Wan buku taki te wan sama e holidoo, da a sani de e yeepi en fu abi howpu. Ai yeepi en tu fu a á gi abaa te tesi e miti en. Ai meke wan sama taampu gingin winsi sowtu tesi e miti en. Boiti dati ai yeepi en fu a á poti pakisei a den tesi, ma fu poti pakisei na a sani di a poti neen ede fu du.\n4. Fa lobi e yeepi wan sama fu holidoo?\n4 Lobi e yeepi u fu holidoo. (Leisi 1 Korentesama 13:4, 7.) Fa ai yeepi u? A lobi di u lobi Yehofa e gi u taanga-sikin fu holidoo winsi sowtu tesi e miti u (Lukasi 22:41, 42). A lobi di u lobi u baala anga sisa e yeepi u fu holidoo tu winsi den e du sani di wi á lobi (1 Peitilisi 4:8). Boiti dati a lobi di man anga uman lobi denseefi e yeepi den fu holidoo winsi „banowtu” e miti den aini a toowlibi. Banowtu e miti man anga uman di abi wan bun toowlibi tu. Ma na a lobi di den lobi denseefi e meke a toowlibi fu den waka bun.—1 Korentesama 7:28.\nSAN O YEEPI U FU HOLIDOO?\n5. Saide Yehofa na a moo bun sama di poi yeepi u fu holidoo?\n5 Begi Yehofa fu a gi i kaakiti. A Yehofa na a ’Gadu di e yeepi sama fu holidoo. Ai toosutu den tu’ (Romesama 15:5). Sama á de di e fusutan wi enke fa ai fusutan u. A sabi san e miti u. Boiti dati a sabi u bun. Neen meke a sabi san wi abi fanowdu fu holidoo. Beibel taki: „Ai gi den sama di e lesipeki en san den wani. Ai yee den te den e kai en, da ai yeepi den” (Psalm 145:19). Ma fa Gadu o yeepi u fu holidoo, te u begi en?\nYehofa sabi san wi abi fanowdu fu holidoo\n6. San Yehofa paamisi u te tesi e miti u?\n6 Efu u begi Yehofa fu a yeepi u fu holidoo, „a o yeepi” u, bika na a sani de a paamisi u. (Leisi 1 Korentesama 10:13.) Fa Yehofa e yeepi u? Son leisi ai puu a tesi gi u. Ma moo gaanse, ai gi u kaakiti fu „holidoo anga pasensi, anga ala piisii” (Kolosesama 1:11). Fu di a sabi u gusontu, a fasi fa wi e denki, anga a fasi fa wi e fii, meke a ná o meke tesi di wi á poi tyai miti u. Fu di a sabi taki u poi holidoo meke a nai puu son tesi gi u.\n7. Saide wi abi den sani di sikiifi aini Beibel taanga fanowdu?\n7 Meke den sani di sikiifi aini Beibel taanga i biibi. Saide wi abi den sani di sikiifi aini Beibel taanga fanowdu? Efu wan sama wani subi a mongo di den kai Everest, da a mu nyan a nyanyan di wan sama be o nyan aini dii efuso fo dei. Na a sani de u mu du tu. Efu u wani doo a nyun goontapu, u mu meke moiti fu e leisi a Beibel, u mu e sutudeli. Boiti dati u mu e go a den komakandaa. A den sani ya o taanga u biibi.—Yohanisi 6:27.\n8, 9. (a) Te u luku san Yopu 2:4, 5 e taki, sowtu okasi wi abi te tesi e miti u? (b) San i mu puubei fu si te tesi e miti i?\n8 Yu á mu feegete taki i mu dini Yehofa winsi san e pasa. Den tesi di e miti u, á switi. Den e pina u. Ma den tesi ya e gi wi a okasi fu soi Yehofa taki wi e dini en winsi san e pasa. Den sani di wi e du e soi efu a Yehofa wi e si enke a sama di mu tii hemel anga goontapu. Saide? Bika Saatan e sitee anga Gadu. Ai soso Yehofa, bika a taki a di libisama e fende wini meke den e dini Gadu. A taki: „Te wan sama de fu dede, a o du ala san a poi fu tan a libi.” Saatan taigi Yehofa taki: „Langa yu ana du ogii anga Yopu. Meke a fii te aini en bon. Da yu o si efu a ná o kosi i” (Yopu 2:4, 5). I si enke Saatan kengi? Nono! Di den fiingi Saatan kon a goontapu, a be e lei gi den sama di e dini Gadu anga den hii ati (Openbaring 12:10). Te anga now Saatan e si enke a di libisama e fende wini meke den e dini Yehofa. A wani u daai baka gi Gadu tu.\n9 Te yu e nyan pina te tesi miti i, puubei fu si a sani ya. Saatan anga den ogii yeye e luku san yu o du. Den e taki yu o gi abaa. Ma Yehofa, u Kownu Yesesi, den salufu Kelesten di de a hemel, anga den dunsudunsu engel e luku tu. Den e si fa yu e meke moiti. Boiti dati den e gi i taanga-sikin fu holidoo! Ná pikin piisii den e piisii te yu holidoo. Den e piisii tu te den si taki yu e dini Yehofa winsi san e pasa. I sabi san Yehofa e taigi i? A taki: „Mi manpikin, soi taki i koni. Meke mi piisii, da mi o poi piki a sama di e soso mi.”—Odo 27:11.\nYesesi be e pakisei den wini di a be o fende te a be o holidoo\n10. Fa i sa waka a Yesesi baka te tesi e miti i?\n10 Pakisei den wini di yu o fende. Kon u taki i de a pasi e go a wan faawe peesi. A pasi langa te, na a hii neti yu abi fu waka fu doo a peesi. A libi fu u de enke a pasi ya. Son leisi a libi e taanga gi u. Den polobelema e moo wi. Kande a so Yesesi seefi be e fii. Di den sipikii en na a ponsu, ná pikin pen a fii. Boiti dati den gi en sen a sama ini. Di Yesesi be de a hemel den sani ya á be e miti en. San yeepi Yesesi fu holidoo? Beibel taki a be e pakisei „a piisii di a be o piisii aini a ten di e kon” (Hebrewsama 12:2, 3). Yesesi be e pakisei den wini di a be o fende te a be o holidoo. A moo pelensipali sani di a be e pakisei na a santa di a be o santa a nen fu Gadu, anga a soi di a be mu soi taki a Gadu abi a leti fu tii hemel anga goontapu. A be sabi taki den tesi á be o de fu teego. Ma a paiman di a be o fende aini hemel o de fu teego. Winsi den tesi di e miti i aini a ten ya e moo yu, toku yu á mu feegete taki tesi a fu wan ten.\n„DEN SAMA DI HOLIDOO”\n11. Saide a de fanowdu fu poti pakisei na a libi fu „den sama di holidoo”?\n11 A ná u wawan mu holidoo. A apostel Peitilisi be gi den Kelesten taanga-sikin fu holidoo te Saatan e tesi den. A be taki: „Taampu gingin te ai kon a yu, i biibi mu taanga. Yu á mu feegete taki a denseefi tesi ya e miti den baala fu u a hii goontapu” (1 Peitilisi 5:9). Te wi e luku a libi fu „den sama di holidoo”, da wi o si fa den dini Yehofa winsi san be e pasa. Wi o si taki useefi poi holidoo winsi sowtu tesi e miti u. Boiti dati wi o si taki Yehofa o pai u te wi holidoo (Yakowbesi 5:11). Meke u go luku wantu fu den sama di be holidoo. —Luku a pisi ete wan pelensipali sani.\n12. San wi e leli fu den engel di be e holi wakiti gi a dyali fu Eden?\n12 Den kerub-engel abi wan hei posisi a hemel. Di Adan anga Efa taanga yesi Yehofa, neen Yehofa gi wantu fu den kerub-engel wan nyun wooko a goontapu. A wooko ya, á be de enke a wooko di den be e du a hemel. Te u luku a sani di den kerub engel du, da wi e leli taki u mu holidoo winsi Yehofa gi u wan wooko di e taanga gi u. Beibel taki Yehofa be „poti kerub-engel na a se fu a dyali pe a san e opo. A poti wan feti-how tu di be abi faya. A be e daai lontu naamo, fu tapu a pasi di e go na a bon di den e kai libi.”  (Luku a pisi ete wan pelensipali sani.) (Genesesi 3:24). A á sikiifi aini Beibel taki den kerub be e kuutu di Yehofa gi den a wooko de. A á sikiifi tu taki den be e si enke a wooko á fiti den. Den á be e weli efuso gi abaa. Ma den du a wooko te enke a á be de fanowdu moo. Kande a di a hii goontapu be sungu baka 1600 yali neen a wooko á be de fanowdu moo.\n13. San yeepi Yopu fu holidoo di gaan tesi be miti en?\n13 Yopu be e dini Yehofa anga en hii ati. Son leisi yu ati e boon fu di i mati efuso i famii taigi i wan sani di booko i saka. Kande i siki. Kande yu e kusumi fu di wan sama di i lobi dede. Winsi sowtu tesi e miti i, a toli fu Yopu o gi i taanga-sikin (Yopu 1:18, 19; 2:7, 9; 19:1-3). Yopu á be sabi saide omen tesi be e miti en wanboowanboo so. Ma tokuso a á gi abaa. San yeepi en fu holidoo? A fosi sani di yeepi en, na a lobi di a be lobi Yehofa. A be wani du sani di Yehofa lobi (Yopu 1:1). Yopu be wani du sani enke fa Yehofa wani winsi sowtu tesi be e miti en. Bakaten Yehofa yeepi Yopu fu fusutan a kaakiti fi en. A taigi en wantu fu den gaan sani di a meke. A sani ya be meke Yopu biibi taki Yehofa be o puu a tesi fi en na a yuu di a si taki a de fanowdu (Yopu 42:1, 2). Na a sani de Yehofa du. A „puu ala den tesi di be e miti en. Neen a gi Yopu tu toon fu den sani di a be abi”. Boiti dati „Yopu libi wan switi libi. A libi langa fosi a dede”.—Yopu 42:10, 17.\n14. Enke fa 2 Korentesama 1:6 e soi, saide meke u sa taki a fasi fa Pawlesi be holidoo e gi taawan taanga-sikin?\n14 Apostel Pawlesi. Sama e du ogii anga i fu di yu e dini Yehofa? Efu yu a wan owluman efuso wan kelen owluman, yu e si enke a wooko fi i taanga tumisi? Efu den sani ya e miti i, da a libi fu Pawlesi o gi i taanga-sikin. Sama be e du omen ogii anga Pawlesi. Boiti dati Pawlesi be e booko en ede anga den baala anga sisa fu den kemeente (2 Korentesama 11:23-29). Ma noiti Pawlesi gi abaa, neen meke a libi fi en e gi u taanga-sikin. (Leisi 2 Korentesama 1:6.) Efi i holidoo yu o gi taawan taanga-sikin tu.\nHOLIDOO, NÁ GI ABAA?\n15, 16. (a) Sowtu wini wi o fende te wi o holidoo? (b) San u mu du fu soi taki wi e holidoo te na a kaba?\n15 Gadu be meke Yakowbesi sikiifi taki: „U mu holidoo, wi á mu gi abaa, da wi o bun na ala fasi, u ná o abi nawan fowtu. U ná o mankei nawan sani tu” (Yakowbesi 1:4). Fa u sa holidoo te na a kaba? Den tesi di e miti u, e yeepi u fu si efu wi abi moo pasensi fanowdu. Den e yeepi u tu fu si efu u mu meke moo moiti fu soi taawan taki u lobi den. Kande a o yeepi u fu si taki u mu tifeedi anga san wi abi. Te wi e holidoo ai yeepi u fu soi den manii fu Yehofa moo bun.\nTe wi e holidoo, da a sani de e yeepi u fu moo abi den manii di wan Kelesten mu abi (Luku paragraaf 15, 16)\n16 Fu di wi o toon wan moo bun Kelesten te wi holidoo, meke u ná o wani pasa den weiti fu Yehofa fu di u wani komoto aini a tesi. Efu yu e pakisei sani di á fiti, yu á mu gi abaa! Akisi Yehofa meke a yeepi i fi i pakisei sani di a lobi. Den famii fi i e libi ogii anga i fu di yu e dini Yehofa? Yu á mu gi abaa! I mu tan dini Yehofa winsi san e pasa. A sani de o yeepi i fi i moo fitoow Yehofa. Noiti i mu feegete taki: A te wi holidoo fosi, Yehofa o piisii.—Romesama 5:3-5; Yakowbesi 1:12.\n17, 18. (a) Gi wan ageisitoli di e soi taki a de taanga fanowdu fu holidoo. (b) Fa u biibi mu de di u sabi taki a kaba de koosube?\n17 U mu holidoo, wi á mu gi abaa. Pakisei wan sipi di e sungu. Efu den sama di de aini a sipi wani tan a libi den mu suwen go a se. Efu wan fu den sama bigin suwen neen a gi abaa, a o dede. Boiti dati efu wan fu den de fu doo neen a gi abaa, a o dede. Efu u wani doo a nyun goontapu, u mu holidoo, wi á mu gi abaa. U mu meke moiti fu de enke Pawlesi. A be taki: „U nai gi abaa.”—2 Korentesama 4:1, 16.\n18 Leti enke Pawlesi wi e biibi taki Yehofa o yeepi u fu holidoo. A be taki: „Winsi den sani ya e pasa anga u tokuso wi o wini, bika a sama di lobi u, e holibaka gi u. Bika mi e biibi taki sani á de di poi tapu Gadu fu a lobi u. Dede á poi. Libi seefi ná o poi. Nawan engel, nawan tiimakiti, nawan sani fu a ten ya efuso fu a ten di e kon, nawan kaakiti, nawan sani di hei, nawan sani di dipi, nawan enkii sani di Gadu meke, poi tapu Gadu fu a lobi u. Na aseefi fasi ya Yesesi Kelestesi, a Masaa fu wi lobi u tu” (Romesama 8:37-39). A tuu, son leisi wi o weli. Ma u mu puubei fu de enke Gidiyon anga den suudati fi en. Winsi fa den be weli, den á be gi abaa. „Den be e lon a den feyanti baka”!—Kuutubakaa 8:4.\n^  (paragraaf 11) Wi o fende taanga-sikin te wi e leisi den ondoofenitoli fu den baala anga sisa di holidoo aini a ten ya. A Jaarboek fu 1992, 1999 anga 2008 abi ondoofenitoli fu baala anga sisa fu Etiyopiya, Malawi anga Rosiyakondee. Den ondoofenitoli ya e taanga u biibi.\n^  (paragraaf 12) Beibel nai taki omen kerub-engel be e du a wooko ya.


San o yeepi i fu fende a moo bun libi? Suku a pasi di e tyai go a libi & waka neen\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Basatongo (Kamerun) Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Bulutongo Chintongo (Haka) Chitonga (Zimbabwe) Choltongo Creools (Belize) Dangmetongo Deinsitongo Dofusama-tongo fu Balasilikondee Dofusma-tongo fu Amerika Dofusma-tongo fu Filippijnen Dofusma-tongo fu India Dofusma-tongo fu Italiakondre Doisritongo Doualatongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hererotongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kanadatongo Karen (S’gaw) Kasaktongo Katalantongo Kektyitongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Laag Duits-tongo Latfiatongo Lingalatongo Litoniyatongo Lufaletongo Lugandatongo Lukonsotongo Lundatongo Luotongo Malagasitongo Malayalamtongo Maleisitongo Maltatongo Mambwe-Lungutongo Mamtongo Maratitongo Masedoniya-tongo Masyaleisitongo Mauritius Kriorotongo Mayatongo Misotongo Miyanmartongo Mongoliyatongo Mooretongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Nepalitongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Pangasinantongo Papiamentutongo (Aruba) Papiamentutongo (Korsow) Persiatongo Ponpeitongo Potogisitongo Potogisitongo (Potogisikondee) Punyabitongo Pôlsutongo Quichua (Chimborazo) Quichua (Imbabura) Rarotongatongo Rosiyatongo Rumeiniatongo Runyankoretongo Rutorotongo Salomon eilanti pidgin Samowatongo Sangotongo Sapotektongo (Istmus) Sapotektongo Latyigiri) Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Sibembatongo Sidamatongo Silositongo Sinhalatongo Slofeiniatongo Slowâkiatongo Sneisitongo Kanton (Fosiwan) Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Talapanektongo Tamiltongo Taraskotongo Tatartongo Tayikitongo Telugutongo Tetun Dili Tiftongo Tigrinyatongo Tok Pisintongo Tongantongo Torkutongo Totonaktongo Toyolabaltongo Truktongo Tsongatongo Tswatongo Tufalotongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Urhobotongo Urundtongo Usbektongo Vietnameisitongo Walisitongo Waray-Waraytongo Wayuunaikitongo Welshtongo Wolaitatongo Yapantongo Yaptongo Yorubatongo Zandetongo\nNOWNOW a goontapu á de enke fa Gadu be abi a pakisei. A goontapu be mu fuu anga sama di e si Gadu enke a sama di mu tii den. Libisama be mu e wooko anga den weiti fu Gadu, den be mu abi denseefi manii di Gadu abi. Den be mu e libi switi anga denseefi, meke pikin, leli nyun sani. Boiti dati den be mu meke a hii goontapu toon wan paladeisi.\nGADU PAAMISI TAKI A O SEEKA A GOONTAPU FU A KON DE ENKE FA A BE ABI A PAKISEI NA A BIGIN\n„A o tyai wan kaba kon a feti na ala se fu goontapu.”—Psalm 46:9.\n„A ten doo fu kii den sama di e poli a goontapu.”—Openbaring 11:18.\n„Nawan sama di e tan ape o taki: ’Mi siki.’”—Yesaya 33:24.\n„Den sama di mi teke o fende wini fu a wooko di den du.”—Yesaya 65:22.\nFa den polofeititoli ya o kon tuu? Gadu poti en Manpikin Yesesi enke Kownu a hemel fu tii goontapu. Beibel e kai a tiimakiti ya a Kownukondee fu Gadu (Daniyeli 2:44). Beibel taki fu Yesesi taki ’Gadu o gi en a kownusutuu, da a o tii enke Kownu’.—Lukasi 1:32, 33.\nDen wonduu di Yesesi du di a be de a goontapu e soi kiin taki te a o tii enke Kownu, ala sani o go bun a goontapu.\nYESESI SOI SAN A O DU GI DEN SAMA DI E ALIKI EN\nA deesi ala sowtu siki fu soi taki te a o tii, sama ná o siki moo.—Mateyesi 9:35.\nDi a basi a se, a soi taki te a o tii sani enke gaan winta anga seke-doti ná o du ogii anga sama moo.—Malikisi 4:36-39.\nA gi omen dunsu sama nyanyan fu soi taki te a o tii, libisama o fende san den abi fanowdu fu tan a libi.—Malikisi 6:41-44.\nDi a meke wataa toon win a wan toow, a soi taki a o yeepi libisama fu piisii fu a libi.—Yohanisi 2:7-11.\nFa i sa fende a libi di Gadu seeka gi den sama di lobi en? Wan „pasi” de di i mu waka fu fende a libi ya. Beibel taki „a doo di e tyai sama go a teego libi nyoni, a pasi fi en sumaa, a wantu sama namo e fende en”.—Mateyesi 7:14.\nA PASI DI O YEEPI I FU FENDE WAN MOO BUN LIBI\nSan na a pasi di e tyai sama go na a tuutuu libi? Gadu taki: „Mi a Yehofa, a mi ai Gadu. A mi na a sama di e leli i san i mu du fu sani waka i bun. A mi na a sama di e soi yu a pasi di i mu waka” (Yesaya 48:17). Efi i waka na a pasi di Gadu e soi i, i libi o waka bun.\nYesesi be taki: „A mi na a pasi, a tuu anga a libi” (Yohanisi 14:6). Efu wi e du san Yesesi be taki neen u waka neen baka, wi anga Gadu o toon mati. A sani ya o yeepi u fu abi wan moo bun libi.\nFa i sa fende a pasi di e tyai sama go na a tuutuu libi? A omen keliki de, ma Yesesi be wasikoi u taki: „A ná ala sama di e kai mi ’Masaa, Masaa,’ o go aini a Kownukondee fu hemel, ma na a sama di e du san mi Dda di de a hemel wani, o go aini” (Mateyesi 7:21). A taki tu: „A den sii di den e meke, o meke u sabi sama a den” (Mateyesi 7:16). A Beibel sa yeepi i fu sabi sowtu biibi na a tuu biibi.—Yohanisi 17:17.\nFa i sa bigin waka na a pasi di e tyai sama go na a tuutuu libi? I mu meke moiti fu sabi a Gadu di meke ala sani: Sama neen? Fa den e kai en nen? Sowtu manii a abi? San ai du gi u nownow? San a wani u du? *\nGadu á wani libisama wooko, nyan, pee anga meke pikin namo da a kaba. A wani u leli sabi en fu wi anga en toon mati. U sa soi en taki u lobi en te wi e du san a wani. Yesesi be taki: „Efu wan sama wani libi fu teego, da a mu sabi yu, a tuutuu Gadu.”—Yohanisi 17:3.\nANGA A BEIBEL GADU E LELI I „SAN I MU DU FU SANI WAKA I BUN”.—YESAYA 48:17\nBIGIN WAKA NA A PASI YA\nTe wi o kon sabi san Gadu wani u du, kande wi o abi fu kengi a fasi fa wi e libi. Kande a gei enke a sani ya taanga fu du, ma te wi o bigin waka na a pasi di e tyai sama go na a tuutuu libi, u libi o moo waka bun. Efi i wani sabi den moo pelensipali sani fu Gadu, Yehofa Kotoigi sa kon leli i san sikiifi aini Beibel na a yuu anga a peesi di moo bun gi i. Efi i wani miti u i sa go a www.jw.org/djk.\n^ paragraaf 20 Luku A Wakititolen, no. 1 2019.


Beibel: okanisi tongo 1 Kolenti 3\n☰ 1 Kolenti 3 ◀ ▶\nBiibiwan tan libisama fasi ete\n1 Biibiwan! Ma toku di mi be de a u anda, da mi á be poi taki anga u ete enke sama anga Masaa Gadu Jeje. Mi be mu taki anga u enke sama di abi libisama fasi ete. Bika u be de nyunyun biibisama di á kaba sabi san fiti anga fowtu. 2 Da na safu sani mi be mu leli u enke pikinengee di á poi nyan taanga sani, ma na meliki. U be de nyunyun biibiwan di á poi teke taanga sani fu Masaa Gadu. Ma san ogii nownow, na di toku ete u á poi teke den taanga leli de! 3 Bika u tan libisama fasi ete. Sani enke dyalusu anga kwali de a u mindii de ete. Da u tan libisama fasi de ete. Soseefi u tan enke ibii taa sama a goontapu ya di nái biibi.\nA paati fasi fu biibiwan\n4 Bika u de ape e paati useefi. Taawan taki, a teke a baka futu fu Pawlesi. Taawan taki, ai teke fu Apolos. We, da luku de fa u tan enke sama a goontapu ya di nái biibi.\n5 Ma mofina fu mi Pawlesi ya! Mofina fu Apolos tu. Bika wi na wookoman fu Masaa Gadu namo u de fu gi u de en bosikopu, fu biibi. Ma ibiiwan fu wi, da a gi en pisi wooko, fu du. 6 Leti enke fa wan goon abi wookoman di bigin paandi, na so mi bigin a wooko. Ma soseefi wookoman mu de fu nati san paandi, na so Apolos tan leli u go doo. Ma na Masaa Gadu poti kaakiti gi a hii wooko, meke a goo. 7 Da a kon, a bigi fu a wooko á didon na a wookoman di paandi ofu a wookoman di e nati san paandi. Kweti! Ma na Awan di e meke a goo. Dati na Masaa Gadu seefi. 8 A wooko fu paandiman anga man di e nati san paandi na awan bigi, fu tyai a seefi bun. Ma, na Masaa Gadu o pai ibiiwan na a fasi fa a du fi en se wooko. 9 Bika wi na wookoman di a poti namo, fu yeepi en wooko. A goon fu wooko dati na u ala enke sama di de fi en.\nMasaa Gadu osu\nSoseefi, da wi ala makandii de enke wan osu di a bow fu tan. 10 Namo, ne a teke gaan bun ati fasi namo luku mi, meke a poti mi enke gaan sabiman di poi sete a fondamenti pe tapu wi enke a osu fi en mu bow. Namo taa wookoman kon bow fu den se a dati tapu. Ma meke ibiiwan luku bun namo fa ai bow. 11 Bika Masaa Gadu poti awan kodo fondamenti kaba di tapu hii osu ya mu bow. Dati na Jesesi Kelestesi. 12 Da ibii wookoman mu bow leti anga bun wooko sani enke gowtu, solufu anga dii siton na a fondamenti ya tapu. Bika sama di bow anga soso wooko sani enke uwii, dee gaasi anga udu, da a nái bow leti. 13 Bika a gaan kuutu dei, da na ape yu o si taki, ala sani o kon a kiin fa ibiiwan be bow. Bika na faya o tesi ibiiwan pisi wooko luku. 14 Da te a wooko sani di wan sama be teke bow sa tan taampu sondee boon, da a sa fende paiman fu a wooko de. 15 Ma sama di be bow anga soso wooko sani, da a faya o boon ala dati. Da enseefi fika enke a pasa a wan nanai olo. Ma a sa taampu soso ana sondee paiman taki, a á be bow leti.\nMasaa Gadu osu bow anga biibisama\n16 Bika u mu fusutan taki, u anda na Masaa Gadu osu. A meke dati fi en Apaiti Jeje teke peesi tan. 17 We, ibiiwan di wooko takuu fu poli Masaa Gadu osu, da Masaa Gadu o kaba a sama de seefi a soso baka. Bika u na wan apaiti tanpeesi gi en, fu a tan.\nA gaan koni fasi fu Masaa Gadu\n18 Kaba koli iseefi anga a toli ya! Komoto a goontapu koni, efu na dati yu abi. Da i sa kon tyai nen fu lawman seefi. Ma i sabi taki, i teke tuutuu koni fu Masaa Gadu. 19 Bika goontapu koni na soso sani gi Masaa Gadu. A sikiifi a ini en Buku taki: “A tyai a koni fu goontapu go fasi, meke denseefi si a hii falisi koni fasi fu den de.” 20 Wan taa peesi sikiifi baka taki: “Masaa Gadu sabi taki, a denki fu goontapu koniman na soso sani di nái tyai wini.”\n21 Da meke sama á gafa sama enke edeman di baka futu ai teke, fu waka de. Bika fa a de seefi, da na u enke biibiwan de Masaa Gadu gi ala san u fanowdu sowan fasi. 22 A poti edeman enke mi anga Apolos anga Kefasi enke wookoman gi u. Soseefi ala bun di a meke ya go doo a libi tego seefi. A yeepi di e kon baka dede seefi tu. Sani fu nownow anga san de fu kon seefi. Ala meke fu piisii u. 23 Bika u na sama fu Kelestesi di komoto a Masaa Gadu.


De e leli sama\nDe e gi u taanga sikin\nDe e peleiki\nDen baala di e teke fesi aini a kemeente nái kisi moni gi a wooko sa de e du. Leti enke fa den be poti baala fu teke fesi di a fosi kemeente be bigin, a letiso de e poti baala di soi taki den poi teke fesi enke „sikapuman aini a kemeente fu Gadu” (Toli 20:28). Den owluman fu a kemeente a man di abi wan taanga biibi aini Yehofa. Enke sikapuman de e teke fesi aini a kemeente. „Ná anga dwengi ma anga piisii enke fa Gadu wani, ná fu di den wani fende wini a wan bidiigi fasi, ma a fu di den abi a taanga fii fu yeepi taawan” (1 Peitilisi 5:1-3). Sowtu wooko de e du fu wi ede?\nDe e solugu wi anga de e kibii u tu. Den owluman e gi u lai aini a Beibel, anga de e yeepi a kemeente fu de wan bun mati fu Yehofa. A fu di den sabi taki Gadu gi den wan gaan faantiwowtu, meke den nái basi a foluku fu Gadu. A yeepi de e yeepi den fu abi piisii, anga fu sani mu waka den bun (2 Korentesama 1:24). Leti enke fa wan sikapuman e solugu bun gi ibiiwan fu den sikapu fi en, a leti so den owluman e meke moiti fu kon sabi ibiiwan sama aini a kemeente.—Odo 27:23.\nDe e leli u fu du sani enke fa Gadu wani. Ala wiki den owluman e teke fesi fu daai den komakandaa, fu yeepi u fu meke u biibi kon moo taanga (Toli 15:32). Den baala ya e teke fesi tu aini a peleikiwooko, de e wooko makandii anga u fu soi u fa u sa peleiki a omen sowtu fasi.\nDe e gi ibiiwan fu u taanga sikin. Wi anga Yehofa mu de bun mati, neen ede meke den owluman e kon a wi a osu, efuso de e taki anga wi a komakandaa fu tolowsutu u anga a Beibel.—Yakowbesi 5:14, 15.\nBoiti a wooko di den owluman mu du aini a kemeente, da den mu e wooko tu fu solugu den osufamii. Ala den faantiwowtu ya di den abi, e teke tyaipi ten fu den. U mu e lesipeki den baala ya di e wooko taanga.—1 Tesalonikasama 5:12, 13.\nSowtu wooko den owluman e du aini a kemeente?\nFa den owluman e soi taki de e booko ede anga u?\nSama sa fende faantiwowtu aini a kemeente? Sa a den sani di Beibel e taki wan sama mu du fu toon owluman efuso dinali? Den sani de sikiifi aini 1 Timotiyesi 3:1-10, 12, anga Titesi 1:5-9.


’Du sani anga wan kiin ati fu soi taki u lobi useefi’—1 Yohanisi 3:18 | Wakititolen\nLEISI AINI Acholitongo Bataks (Karo) Bataks (Simalungun) Bataks (Toba) Bauletongo Biak Bislamatongo Chopi Dajaks Ngaju Drehu-tongo Groenlandtongo Hmong (wit) Ibantongo Ingrisitongo Javaans Kambodyatongo Karen (S’gaw) Kasaktongo Katyintongo Ketyuwatongo (Ayakutyo) Ketyuwatongo (Kusko) Kikongotongo Kimbundutongo Kisitongo Krio Laostongo Lomwetongo Lukonsotongo Makuatongo Maltatongo Mapudunguntongo Mauritius Kriorotongo Misotongo Nadautongo Navayotongo Ngangela Ni-weitongo Niastongo Nyanekatongo Nyungwe Okanisitongo Quichua (Chimborazo) Quichua (Imbabura) Romani (Macedonië, cyrillisch) Romanitongo (Masedoniya) Romanitongo (Zuidsei fu Grikikondre) Runyankoretongo Rutorotongo Sangirees Seisyel-èilanti Kriorotongo Senatongo Sramakatongo Sundaas Tahititongo Tswatongo Tyokwetongo Tyuabotongo Udgurtongo (sirilis-alfabet) Urdutongo Urundtongo Walisitongo Wayuunaikitongo Welshtongo\n„Wi á mu e taki a mofu namo taki u lobi useefi, ma u mu du sani anga wan kiin ati fu soi taki u lobi useefi.”—1 YOHANISI 3:18.\nSINGI: 106, 100\nSan na a moo gaan lobi di de?\nSan a wani taki fu lobi taawan „anga wan kiin ati”?\nFa wi o du sabi efu u lobi taawan anga u hii ati?\n1. San na a moo gaan lobi di de? Fa wan sama e soi a lobi ya? (Luku a fowtow na a bigin.)\nA YEHOFA soi u fa u mu lobi taawan (1 Yohanisi 4:7). Den leli fu Beibel e yeepi sama fu soi a moo gaan lobi di de. Beibel e kai a lobi ya agape-lobi aini Giikitongo. Te yu e soi a lobi ya gi wan sama, yu e fii gi en, yu e libi bun anga en. A lobi ya e meke sama du sani gi taawan sondee fu suku wini gi denseefi. Lobi e yeepi u fu du sani gi taawan. Te wi e soi a lobi ya gi taawan wi o fii bun. A libi o moo switi gi u tu.\n2, 3. Fa Yehofa soi taki a lobi libisama tuutuu?\n2 Fosi Yehofa meke Adan anga Efa, a be soi kaba taki a lobi libisama. Di a meke a goontapu, a poti ala sani neen di den be o abi fanowdu fu tan a libi. Boiti dati, a fasi fa a meke goontapu, be o meke a libi switi gi den. Yehofa á meke den sani ya fu enseefi. A wi a meke den gi. Di a kaba meke den, neen a meke libisama. Boiti dati a gi libisama a howpu fu libi fu teego aini a paladeisi a goontapu ya.\n3 Bakaten Yehofa du wan gaan sani fu soi taki a lobi u tuutuu. Winsi fa Adan anga Efa taangayesi Gadu, toku Gadu be sabi taki son wan fu den bakapikin fu den be o lobi en. Neen meke a sende en manpikin kon dede gi den fu den sa fende teego libi (Genesesi 3:15; 1 Yohanisi 4:10). Fanafu di Yehofa paamisi taki a o yeepi den bakapikin fu Adan, a be de leti enke a meke en manpikin dede gi den kaba. Ma a baka 4000 yali fosi Yehofa sende en wan kodo manpikin kon dede gi libisama (Yohanisi 3:16). Ai bigi gi u taki Yehofa soi u taki a lobi u!\nU mu soi taki u lobi taawan winsi a á makiliki\n4. Fa u du sabi taki sondu libisama poi lobi taawan anga den hii ati?\n4 U poi lobi taawan anga u hii ati winsi fa wi abi sondu? Eeye, u poi. Yehofa meke wi anga den manii fi en. Dati wani taki u man waka neen baka. U poi lobi taawan anga u hii ati, winsi a á makiliki. Abel be soi taki a lobi Gadu, bika a gi Gadu den moo bun sani di a be abi (Genesesi 4:3, 4). Nowa be soi taki a lobi taawan di a paati a bosikopu fu Gadu gi den omen yali, winsi fa den á be wani aliki (2 Peitilisi 2:5). Abalaham be soi taki a Yehofa a moo lobi, di a be de kabakaba fu gi en manpikin Isaki enke ofaandi (Yakowbesi 2:21). U wani soi Yehofa tu taki u lobi en leti enke den man ya.\nSAN A TUUTUU LOBI?\n5. Fa u sa soi taki u lobi taawan anga u hii ati?\n5 Beibel taki „wi á mu e taki a mofu namo taki u lobi useefi, ma u mu du sani anga wan kiin ati fu soi taki u lobi useefi” (1 Yohanisi 3:18). Dati á wani taki wi á poi taigi taawan taki u lobi den (1 Tesalonikasama 4:18). Ma wi á mu taigi taawan namo taki „mi lobi i” da a kaba. U mu du sani fu soi taki u lobi den tuutuu. Te u baala anga sisa ná abi nyanyan efuso koosi, da wi á mu taigi den taki u lobi den da a kaba. U mu yeepi den (Yakowbesi 2:15, 16). Fu di u lobi Yehofa anga taawan, meke u ná o begi namo fu moo sama kon du a peleikiwooko, ma wi o du ala san u man fu paati a bun nyunsu anga taawan.—Mateyesi 9:38.\n6, 7. (a) San a wani taki fu lobi taawan anga wan kiin ati? (b) Sama a wantu sama di be du enke den lobi taawan?\n6 Apostel Yohanisi taki u mu „du sani anga wan kiin ati fu soi taki u lobi” taawan. Dati wani taki, a ná du u mu du enke u lobi taawan (Romesama 12:9; 2 Korentesama 6:6). Son leisi sama e du enke den lobi taawan, ma den á lobi den tuutuu. A ná abi nawan wini te wi e du enke u lobi taawan.\n7 Wi o taki now fu son sama di be du enke den lobi taawan. Di Saatan be taki anga Efa aini a dyali Eden, a be gei enke den sani di a taki be o tyai wini gi Efa. Ma den sani di a du soi taki a á be lobi Efa (Genesesi 3:4, 5). Di David be de kownu, a be abi wan mati den e kai Akitofel. Ma Akitofel bidiigi David fu di a be e suku wini gi enseefi. En du be e soi taki a á be de wan bun mati (2 Samuweli 15:31). Aini a ten ya, den sama di daai baka gi a biibi, e du sani fu tyai paati fasi kon aini a kemeente. Den e meke moiti fu koli a kemeente „anga switi taki. Den e gafa den fu koli den” tu (Romesama 16:17, 18). Den e du enke den e booko den ede anga taawan, ma den nai booko den ede anga den tuutuu.\n8. San u sa akisi useefi?\n8 A sama di e bidiigi taawan e du enke den lobi taawan. Neen meke wi á mu e du enke u lobi taawan. U sa koli libisama, ma wi á poi koli Yehofa. Yesesi taki den sama di e bidiigi taawan o kisi „bunbun sitaafu” (Mateyesi 24:51). A Yehofa wi e dini, neen meke noiti u mu bidiigi taawan. U mu akisi useefi taki: ’Mi lobi taawan tuutuu? A wini mi e suku gi miseefi meke mi e du enke mi lobi den?’ Wi o taki fu neigin fasi fa u sa soi taki u lobi taawan anga u hii ati.\n„DU SANI ANGA WAN KIIN ATI” FU SOI TAKI U LOBI TAAWAN\n9. San wi o wani du efu u lobi taawan anga u hii ati?\n9 Du sani gi taawan anga piisii winsi sama nai si san yu e du. U mu de kabakaba fu yeepi taawan winsi taa sama nai si san wi e du. (Leisi Mateyesi 6:1-4.) Ananiyas anga Safira á be e denki so. Di den poti moni fu yeepi den baala anga sisa, den be wani taawan sabi san den du. Den lei tu taki na ala a moni den gi. Ma sani á waka bun gi den di den bidiigi taawan (Toli 5:1-10). Efu u lobi u baala tuutuu, wi o wani du sani gi den sondee fu taawan sabi. U mu meke moiti fu de enke den baala di e yeepi den baala di e tii a wooko a hii goontapu. Den nai suku nen. Den nai meke taawan sabi san den e du gi a olikanisâsi.\nDu sani gi taawan anga piisii winsi sama nai si san yu e du\n10. Fa u sa gi taawan gaandi?\n10 Gi taawan gaandi. (Leisi Romesama 12:10.) Yesesi be gi den apostel fi en gaandi di a wasi den futu (Yohanisi 13:3-5, 12-15). U mu meke moiti fu abi sakafasi enke Yesesi, da u du sani gi taawan. Den apostel á be e fusutan a sani ya. A di Yehofa gi den a santa yeye fosi den fusutan saide Yesesi du a sani ya (Yohanisi 13:7). Efu u wani gi taawan gaandi, wi á mu denki taki u bun moo den fu di u go a hei sikoo, fu di u gudu efuso fu di wi abi son faantiwowtu (Romesama 12:3). U nai dyalusu te den e gafa taawan, ma wi e piisii anga den, winsi wi e si enke taawan be mu gafa u tu.\n11. Saide wi á mu koli taawan te wi e gafa den?\n11 Gafa taawan anga i hii ati. Suku okasi fu gafa taawan. Ala u sabi taki te wi e gafa taawan „wi e gi den taanga-sikin” (Efeisesama 4:29). Ma den sani di wi e taki mu komoto a wi ati. Wi á mu e koli taawan. Te a de fu poti wan sama a pasi, wi á mu daaidaai tu (Odo 29:5). U be o de enke bidiigiman efu wi e gafa sama te u de a den fesi, da wi e kuutu den a baka. Apostel Pawlesi be lobi taawan anga en hii ati. Di a sikiifi biifi gi den Kelesten fu Korente, a gafa den fu den bun sani di den be e du (1 Korentesama 11:2). Ma te a be mu poti den a pasi, a be e soi den kiin saide a de fanowdu. Ma a á be e taki goofu anga den.—1 Korentesama 11:20-22.\nWi e soi lobi anga switifasi gi u baala anga sisa te wi e yeepi den (Luku paragraaf 12)\n12. Fa wi o soi taki u lobi taawan anga u hii ati te wi e kai den kon a wi osu?\n12 Kai taawan kon a yu osu. Yehofa taki u mu lobi gi sama sani. (Leisi 1 Yohanisi 3:17.) Ma u mu du den sani ya anga wan kiin ati. U mu akisi useefi taki: ’A den mati fu mi wawan mi e kai kon a mi osu? A den sama di mi e si enke pelensipali sama aini a kemeente mi e kai kon a mi osu? A den sama di mi e si enke sa gi mi wan sani mi e kai kon a mi osu? Mi e kai baala anga sisa di mi á sabi anga den wan di ná o poi gi mi sani?’ (Lukasi 14:12-14). Pakisei den sani ya: Kon u taki wan baala abi yeepi fanowdu fu di a du wan don sani, san yu o du? Efi i kai wan sama kon a yu osu neen a á gi i daa, san yu o du? Yehofa taki: „Yu á mu e kuutu te yu e kai taawan kon a yu osu” (1 Peitilisi 4:9). Wi o piisii te wi e du sani gi taawan fu di u lobi den.—Toli 20:35.\n13. (a) On ten wi abi moo pasensi fanowdu?(b) Fa u sa yeepi den sama di biibi swaki?\n13 Yeepi den sama di swaki. Beibel taki u mu „yeepi den wan di swaki. U mu abi pasensi anga ala sama”. Te wi e du a sani ya, wi e soi taki u lobi den anga u hii ati (1 Tesalonikasama 5:14). A omen baala anga sisa di be swaki kon taanga a waaleiti. Ma taawan abi moo pasensi anga yeepi fanowdu. Fa u sa yeepi den? U sa koboloiki a Beibel fu gi den taanga-sikin. U sa meke mofu fu wooko anga den aini a peleikiwooko efuso aliki den te den e taki. Wi á mu e luku namo taki taawan biibi taanga efuso swaki, bika useefi abi sani di u man du bun anga sani di wi á poi du bun. Apostel Pawlesi seefi be taki a abi swaki fasi (2 Korentesama 12:9, 10). Ala wi abi yeepi anga taanga-sikin fanowdu.\n14. San u mu de kabakaba fu du efu u wani libi na a wan anga u baala anga sisa?\n14 Meke en bun anga taawan. A de taanga fanowdu fu libi na a wan anga u baala anga sisa. Winsi ai gei enke den nai fusutan wi efuso ai gei enke den nai kaba libi bun anga wi, tokuso u mu du ala san u man fu libi na a wan anga den. (Leisi Romesama 12:17, 18.) Efu u du wan sani di ati wan taawan, u mu begi en fu a wai ede gi u. Ma te wi e du a sani de a mu doo wi ati. Wi á mu taigi en taki: „Wai ede gi mi, efu a so i si en.” A be o moo bun fu si u fowtu, da u taigi en taki: „Wai ede gi mi baa, mi á taki bun.” A de taanga fanowdu fu sama libi na a wan, moomoo man anga uman. A á be o bun efu man anga uman e du enke den lobi denseefi te den de aini sama, da te den de a osu de e puu taki, kosi denseefi efuso feti.\n15. Fa u sa soi taki wi e gi taawan paadon anga u hii ati?\n15 Gi makandaa paadon anga u hii ati. Te wan sama du wan sani di hati u, wi e gi en paadon. U nai sidon pakisei a ogii di a du anga u tu. „U mu abi lobi, da wi o man abi boo anga taawan. U mu libi bun anga useefi. U mu du ala san u poi fu libi na a wan, enke fa a santa yeye e yeepi u.” A so wi o man gi taawan paadon anga u hii ati (Efeisesama 4:2, 3). Efu u wani gi taawan paadon anga u hii ati, wi á mu e sidon pakisei san a sama du anga u. Beibel taki lobi „nai holi taawan na ati” (1 Korentesama 13:4, 5). Efu u holi u baala anga sisa na ati, wi anga den o poli. Boiti dati wi anga Yehofa o poli tu (Mateyesi 6:14, 15). Wi e soi taki wi e gi den paadon anga u hii ati efu wi e begi gi den te den du wan hati sani anga u.—Lukasi 6:27, 28.\n16. Fa u mu si den faantiwowtu di wi abi aini a olikanisâsi?\n16 Te u nai suku wini fu u wawan. Te u fende wan faantiwowtu aini a olikanisâsi fu Yehofa, wi abi a okasi fu soi taki u nai ’suku wini fu u wawan, ma wi e du sani di taawan o fende wini fi en’ (1 Korentesama 10:24). Den baala di e yeepi a den konkelesi anga den gaan komakandaa e doo fuuku. Den sa teke den moo bun peesi gi den famii. Ma den nai wooko so. Gaanse fu den e sidon a pe den baala gi den. Te den du a sani ya, den e soi taki den nai suku wini fu den wawan. Fa i sa waka a den baala ya baka?\n17. Efu wan Kelesten du wan gaan sondu, san a lobi di a abi gi taawan o meke a du?\n17 Taigi sama a sondu di i du. Ná kibii du sondu moo. Son Kelesten di du wan gaan sondu e kibii a sondu di den du. Kande sen e kisi den efuso kande den á wani taawan fii booko-saka (Odo 28:13). Ma efu wi e kibii a sondu di u du, wi e soi taki wi á lobi taawan. Bika a sondu di u du sa tyai ogii gi wi anga taawan. Saide? Kande Yehofa ná o belesi a kemeente moo anga en santa yeye. A sani de sa meke a kemeente á libi na a wan moo (Efeisesama 4:30). Neen meke efu wan Kelesten du wan gaan sondu, a lobi di a lobi taawan anga en hii ati o yeepi en fu taki anga den owluman fu den yeepi en.—Yakowbesi 5:14, 15.\n18. Saide lobi de taanga fanowdu?\n18 Lobi na a moo bun manii di wan sama sa abi (1 Korentesama 13:13). Ai yeepi sama fu sabi sama a den bakaman fu Yesesi anga Yehofa, a Gadu fu lobi (Efeisesama 5:1, 2). Pawlesi be taki efu a á lobi taawan, da a ná abi nawan wini (1 Korentesama 13:2). Neen meke u mu du ala san u man fu u nai „taki a mofu namo taki u lobi useefi, ma u mu du sani anga wan kiin ati fu soi taki u lobi useefi”.